ועדת הכלכלה, כנסת 20, פרוטוקול מספר 369, 2016-11-29 12:30

איתן כבל: שלום לכולם, אני מתכבד לפתוח את ועדת הכלכלה.

איתן כבל: גברתי מנהלת הוועדה, היועצות המשפטיות, היועצת המשפטית, רשמת, דובר, בוגרות בנק "לאומי".

איתן כבל: גברתי, אני רוצה להזכיר שאנחנו מתחילים כאן פרק ח', זה דיון שני מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016, סעיף 28, 6, 13, 14 וסעיפים 29, 30, 31 בעניין הסדרת שידורי ספורט.

איתן כבל: גברתי, הממונה על ההגבלים העסקיים ביקשה לדבר.

איתן כבל: היא הגיעה כבר אתמול, אני רוצה להזכיר, רק חברי הכנסת, או רובם לא נכחו, וסברתי שמן הראוי היה שהממונה תאמר את הדברים בנוכחותם של חברי הכנסת.

איתן כבל: בבקשה, גברתי.

<מיכל הלפרין: תודה רבה, תודה רבה לכולכם.

<מיכל הלפרין: אני רציתי להתייחס בכמה מלים לרציונל שעומד מאחורי הצעת החוק בנושא – מכירת שידורי ספורט, שצריך להבין, וזאת השורה התחתונה, בסופו של דבר ההצעה הזאת מקדמת תחרות בשוק דואופולי עם מצב תחרותי מאוד בעייתי, ועם מחירים גבוהים.

<מיכל הלפרין: אנחנו מאמינים שיש סיכוי טוב מאוד שההצעה הזאת תביא בסופו של דבר לירידת מחירים בכל משק בית בישראל, לירידת מחירים של מוצרים של טלוויזיה רב-ערוצית שזה מוצר שהוא באמת מוצר בסיס היום.

<מיכל הלפרין: המצב היום שאנחנו חיים בו, ואנחנו חיים בו הרבה מאוד שנים, זה מצב של דואופול – "הוט" ו"יס" שולטות בשוק הטלוויזיה הרב-ערוצית.

<מיכל הלפרין: 95% ממי שיש לו טלוויזיה רב-ערוצית בבית יש לו "הוט" ו"יס", והמחירים נראים בהתאם.

<מיכל הלפרין: לאחרונה, בתקופה האחרונה, אנחנו רואים ניצנים של תקווה.

<מיכל הלפרין: סלקום התחילה להיכנס לשוק הטלוויזיה.

<מיכל הלפרין: פרטנר הודיעה שהיא מתכוונת להיכנס לשוק הטלוויזיה, וכניסה של שני השחקנים האלה יכולה לשנות את שיווי המשקל הקיים, ולהביא לירידה משמעותית בתחרות מאוד בדומה למקומות אחרים שראינו למשל בתחום הסלולר.

<מיכל הלפרין: עד היום סלקום נכנסה לשוק כבר בתחילת 2015, למרות שהיא מציעה טלוויזיה רב-ערוצית במחירים שהם משמעותית יותר נמוכים מהמחירים של "הוט" ו"יס".

<מיכל הלפרין: "הוט" ו"יס" לא הורידו את המחירים בעקבות הכניסה שלה.

<מיכל הלפרין: הסיבה שהם לא הורידו את המחירים בעקבות הכניסה של סלקום, זה מכיוון שפשוט סלקום לא צברה מספיק נתחי שוק, היא פשוט לא מדקדקת ל"הוט" ו"יס", ומבחינת "הוט" ו"יס" לא שווה להוריד את המחירים לצרכן כי הלקוחות שהם מאבדים לסלקום, הם לא בכמות מספיק גדולה כדי שיצדיק ירידת מחירים.

<מיכל הלפרין: אנחנו צריכים לוודא לא רק שנכנסים מתחרים, אלא שנכנסים מתחרים בצורה מספיק אפקטיבית כדי שהם יגרמו בסוף גם ל"הוט", וגם ל"יס" להתכנס ולהוריד את המחירים.

<מיכל הלפרין: אנחנו, בבדיקות של רשות הגבלים עסקיים זיהינו ששידורי ספורט זה עוגן, זה עוגן בשידורים טלוויזיוניים, וזה משהו שהצרכנים בישראל מבקשים וצורכים אותו, ולבקש שפלטפורמה של טלוויזיה רב-ערוצית תתנהל בלי שיש לה ספורט, או בלי שיש לה את הספורט החשוב, את המפעלים החשובים, זה כמו לבקש מקניון שהתנהל בלי שיש לו קולנוע, בלי שיש לו סופר-מרקט, ובלי שיש לו פארם בתוכו, ובלי שיש לו את רשתות האופנה המרכזיות.

<מיכל הלפרין: אז נכון, הקניון יעמוד שם, אבל אף אחד לא ייכנס, הוא לא יעניין אף אחד.

<מיכל הלפרין: אז כדי שהפלטפורמה הזאת שנקראת – לא משנה כרגע אם היא נקראת סלקום, או אם היא נקראת פרטנר, או אם היא נקראת כל גורם אחר, היא אטרקטיבית, היא צריכה גישה לשירותי ספורט.

<מיכל הלפרין: וכל מה שאנחנו מבקשים פה לייצר, זה גישה לשירותי ספורט.

<מיכל הלפרין: מכאן החובה שאנחנו מבקשים להטיל בהצעת החוק הזאת שתוטל על ערוצי הספורט השונים למכור את הערוץ as is לכל הפלטפורמות כולן בתנאים אחידים.

<מיכל הלפרין: אנחנו לא מתערבים במה הם התנאים, אבל התנאים צריכים להיות אחידים ברמה המבנית שלהם.

<מיכל הלפרין: זה הרובד הראשון של הסיפור, זה החלק הראשון של ההצעה, זה לא מספיק וזה לא הכול.

<מיכל הלפרין: החלק השני של ההצעה קשור בכוח של ערוצי הספורט עצמן, כי גם אם נטיל חובת מכירה על ערוצי הספורט, עדיין הם יוכלו לדרוש מחירים כל כך גבוהים שהמחיר עצמו יהיה חסם כניסה למתחרים הקטנים לשוק.

<מיכל הלפרין: לכן אנחנו חושבים שצריך להטיל על ערוצי הספורט חובה למכור זה לזה מפעלי ספורט חשובים.

<מיכל הלפרין: הכוונה שלנו בעניין הזה, היא לייצר תחרות בין ערוצי הספורט.

<מיכל הלפרין: כך שאני, כשאני פלטפורמה של טלוויזיה רב-ערוצית אני לא אהיה חייבת לקנות גם את RGE וגם את ONE וגם את צ'רלטון, אלא אני אוכל לתחר ביניהם.

<מיכל הלפרין: אני אוכל לנהל תחרות בין ערוצי הספורט האלה, ובפעם הראשונה לא כל אחד מערוצי הספורט יחזיק מונופול במפעלים החשובים, אלא בפעם הראשונה, אני רוצה לראות קצת תחרות ביניהם בתקווה שזה יוזיל את המחירים לפלטפורמות או לפחות יניח אותם על רמת מחירים סבירה, וכתוצאה מזה יאפשר את הכניסה של המתחם לשוק.

<מיכל הלפרין: זה מה שעומד בבסיס ההצעה.

<מיכל הלפרין: בסופו של דבר, אנחנו רואים בהצעה שהיא הצעה מקדמת תחרות, ומקדמת את הורדת יוקר המחיה, ולכן בעינינו היא מאוד חשובה, אנחנו תומכים בה.

איתן כבל: תודה גברתי.

איתן כבל: חבר הכנסת שמולי, בבקשה, ואחריו ידידי.

איציק שמולי: תודה, גברתי הממונה.

איציק שמולי: אני חושב שאתמול – אני מדבר בשם עצמי, אבל נראה לי שזה היה רוח הדיון, דיי השתכנענו בדבר הצורך של חובת מכירה.

איתן כבל: זה חובת מכירת ערוצים.

איציק שמולי: אני באופן אישי, וגם אחרים פה אתמול העלו תהיות לגבי העניין הזה של מנגנון קביעת המחיר.

איציק שמולי: אני לא מבין איך אפשר לדבר על תחרות אם אומרים שהמחיר - - - לצורך הדוגמה שלך בכל הקניונים באותו מחיר.

איציק שמולי: זה נכון שיכולה להיות רשת אופנה בקניון אל"ף ובקניון בי"ת, רשת האופנה יכולה היום למכור בכל המקומות, למיטב ידיעתי, במחיר זהה, אבל היא יכולה גם שלא.

איציק שמולי: אני חושב שכן יש איזושהי הבנה בקצרה שכן צריך לאפשר את הפתיחה ואת החובה לכל הפלטפורמות, אני לא בטוח שבשלב הראשון, בשנתיים הראשונות, או בשנה הראשונה ליישום של החוק אפשר לבוא לוועדה ולהגיד בכזאת ודאות שקביעת המנגנון של המחירים האחיד יוריד את המחירים, אני לא משוכנע בזה.

איציק שמולי: אני מזכיר לך, אני מגיע מהצד השמאלי של המפה הפוליטית, אבל התהיות האלה הועלו אתמול גם מימין.

איתן כבל: תודה.

אוסאמה סעדי: אדוני היושב ראש, רבותיי חברי הכנסת, גברתי הממונה, מזמן, שנים עברו, עבדנו ביחד - זה לטובת הגילוי הנאות.

יעקב פרי: אני חושב שבאמת את מדברת נכונה ששידורי הספורט זה העוגן הראשי, ואני אחד מהמכורים לשידורים האלה – עוקב אחרי כל הליגות ואחרי כל המשחקים.

יעקב פרי: דוד, אתמול היה לנו נחת גדול מהמשחק בין סכנין לבין בית"ר.

יעקב פרי: גברתי הממונה, למשל, אני אתן דוגמה של ערוץ ספורט בעולם הערבי שזה - - - ספורט, שהוא משדר את כל הליגות, ממש 10, 15 ערוצים, משדר כל המשחקים, ושם המנוי לא עולה על 800, 900 שקל בשנה, בעוד שהשידורים פה בין אם זה "יס" בין אם זה "הוט", אני מנוי על "יס" – למען הגילוי הנאות, משלמים פה 300, 350 שקל לחודש - המחירים האלה ממש מוגזמים, אני לא חושב שיש הצדקה.

יעקב פרי: כמובן שהרובד הראשון שיש הסכמה מקיר לקיר שבאמת צריך למכור ולאפשר את המכירה של הערוצים.

יעקב פרי: אבל אני מבקש, ואני חוזר על הדברים של שמולי חברי, שבאמת צריך לדאוג שתהיה ירידה במחירים - איך אנחנו נוכל להבטיח שהצרכן, בסופו של יום, בשורה התחתונה - - -

יעקב פרי: תודה.

יעקב פרי: חבר כנסת אמסלם בבקשה.

דוד אמסלם: יש לי בקצרה שלוש נקודות.

דוד אמסלם: אין פה מחלוקת, כולם רוצים בוודאי תחרות, ואם אמרנו תחרות, אז הבאנו הוזלת מחירים יותר, לכן אנחנו רואים את הדברים בעניין הזה.

דוד אמסלם: קודם כל אני שמח, בוודאי שצריכה להיות חובת מחירים.

דוד אמסלם: דבר שני, בוודאי צריכה להיות תחרות בין הערוצים, זה גם אחלה, מבורך.

דוד אמסלם: אני מאמין שאלה יובילו למחירים הרבה יותר נמוכים.

דוד אמסלם: אני לא מאמין בהכתבת המחיר – אם הם רוצים ללכת על פיקוח מחירים על הנושא הזה – דרך אגב, תמוה בעיני, הרי יש שתי ערוצים – "יס" ו"הוט", עליהם אין פיקוח מחירים, אז מה נעשה?

דוד אמסלם: ובמפעלים של הספורט יש שלושה.

דוד אמסלם: לכן אני חושב, שאיפה שאתה מתערב במחיר, המחיר עולה, הוא לא יורד, הוא עולה.

יעקב פרי: כלומר, אתה בעד כוחות השוק.

דוד אמסלם: בוודאי, אבל היות והועלתה כאן טענה, לכאורה, באמצעות המחיר אני יכול לזרוק שחקן - אין פה שום בעיה, תקבעו במנגנון, אם יש איזשהו מישהו שהוא בעצם איזשהו בורר מוסכם כזה שהוא מנגנון שבעצם יגרום לכך שלא יהיה עיוות, זאת אומרת, שמישהו באמצעות המחיר הוא יוציא החוצה שחקן.

דוד אמסלם: אני, מבחינתי, אם אני אהיה הבן-אדם של ערוץ ספורט בכלל, אני רוצה למכור אותו למקסימום לקוחות, מי שרוצה – תקנה, עכשיו, אני מנהל אתו משא ומתן.

איתן כבל: זה כמו שאם מחר יש סוכנות רכב והיא מוכרת רכבים – היא מוכרת לממשלה רכבים במחיר אחד, אם אני באתי לקוח פרטי היא מוכרת במחיר X ובמחיר Y. בא איזשהו גוף מאורגן, מקבל את זה במחירים אחרים זה בסדר, ככה מתנהל שוק.

איתן כבל: אבל אם אנחנו באים ומכתיבים את העניין, לדעתי, התוצאה שאנחנו נגיע אליה היא בדיוק הפוכה.

איתן כבל: לכן אני שמח באמת שאתם מכריחים אותם למכור אחד לשני - גם לפלטפורמות וגם בינם לבין עצמם.

איתן כבל: כמו שאמרתי, צריך להשאיר את זה לשוק החופשי, ואפשר להתערב ברגע שהשוק - - - ברגע שיש מישהו שמבצע איזושהי פעולה שכתוצאה ממנה בעצם הוא מעוות את השוק אפשר להתערב, וככה אני חושב שצריך להיות.

עבד אל חכים חאג' יחיא: העיקרון של התחרות, אני חושב שהוא צריך להיות אמצעי ולא גוף כתחרות היא המטרה.

עבד אל חכים חאג' יחיא: תחרות היא אמצעי – אם אנחנו ניקח אותה בכל מקום, בכל הוועדות, התחרות כאילו שהיא המטרה.

עבד אל חכים חאג' יחיא: לא, היא האמצעי, האמצעי מבחינתי זה להנגיש את השרות ולהוזיל אותו.

עבד אל חכים חאג' יחיא: יש מקומות, למשל, באוכלוסייה הערבית.

עבד אל חכים חאג' יחיא: חברי אוסאמה דיבר על ספורט, ויש מקומות שגם מנויים על "יס", אבל יש בית קפה שהוא מנוי על "יס", שהוא משדר את המשחק, אנשים מגיעים למשחק – הוא מקבל קנסות – למה?

עבד אל חכים חאג' יחיא: אתה לא מוסמך לשדר את זה ברבים.

עבד אל חכים חאג' יחיא: אני רוצה להגיע למצב שאנשים יוכלו גם לראות, אם אני מגיע לשכן הזה גם שלא שילמתי - לא עד כדי כך.

עבד אל חכים חאג' יחיא: לנושא הזה - אנחנו צריכים לקחת בחשבון את השחקנים ואת החלק שהוא שילם.

עבד אל חכים חאג' יחיא: כשאנחנו דיברנו עם סלקום או פרטנר, או לא יודע מי אחר ייכנס, הוא ייכנס, הוא ישלם לפי מספר המנויים שיהיו לו.

עבד אל חכים חאג' יחיא: לא יהיה מחיר, אתה לוקח את זכויות השידור שלך, אתה תשלם סכום ואז הוא לא יוכל לקנות אותו כמספר, הוא הצטרך למכור אותו במחיר יותר גבוה.

עבד אל חכים חאג' יחיא: יש לנו גם לאוכלוסייה הערבית טלוויזיה יחידה בערבית בארץ שהיא טלוויזיה "הלה", היא יכולה לשדר אך ורק לאוכלוסייה הערבית, כי שאר האוכלוסייה לא רואה את הטלוויזיה הזאת, אז גם אם היא משדרת למקסימום 20%, אז המחיר שלה לא צריך גם לעלות מה-20% כי אנחנו יכולים גם לראות את הערוצים האחרים, אבל "הלה" רואים אותה רק 20% - האפשרות שיראו אותה רק 20%, וגם התחרות אם אני מוכר לפי מספר המנויים, שחקנים חדשים יוכלו להיכנס, וגם מספר המנויים שלהם יגדל, כי היום יש להם את החסימה הזו להיכנס כי אנשים רואים את הספורט, ואז זה יכול לתת מחיר, ואני שליח ציבור, ואני דואג לצרכן, ואז הצרכן יכול לקבל במחיר יותר זול.

עבד אל חכים חאג' יחיא: העניין של המחירים צריך למצוא את השיטה של מחיר לפי מנויים ומחיר אחיד לפי מנויים.

איילת נחמיאס ורבין: אחד הדברים שצפו אתמול, ולדעתי יצרו גם איזה אי-בהירות זה לגבי הדמיון בין השוק הישראלי לבין שווקים אחרים בעולם ולמה - - - בישראל הוא הכלי היחיד שיכול להוריד את החסם הזה של שידורי ספורט, או לפתוח עוד טלוויזיה רב-ערוצית בישראל.

איילת נחמיאס ורבין: אני חושבת שיש המון אי בהירות ותחושה שלא משווים תפוחים בתפוחים.

איילת נחמיאס ורבין: העזרה שלכם בעניין הזה גם של רשות ההגבלים העסקיים, וגם של משרד האוצר בעיניי היא חיונית לצורך הדבר הזה.

איילת נחמיאס ורבין: תודה.

אלי כהן: אני לא רוצה להוסיף על הדברים שנאמרו אתמול, וכאמור, הגישה של השוק החופשי היא גישה נכונה.

אלי כהן: אבל יחד עם זה בהחלט לבוא ולפתוח את השוק לכניסת מתחרים חדשים על מנת להוזיל את החבילות, ומצד השני לבוא ולטפל בשידור הציבורי, ואני יודע שיש היענות לנושא הזה.

אלי כהן: אני הייתי רוצה להוסיף במקומות המהותיים שנדרשת החלטת השר, הייתי רוצה להוסיף: ובאישור ועדת הכלכלה" בנקודות המהותיות.

אלי כהן: ואז אני חושב שכאן בנושאים האלה, כיוון שזה נושאים חשובים ומהותיים, אני סומך עליך, אדוני היושב ראש, זה יגיע לכאן ולהחלטה הנכונה, ולכן, זאת היא התוספת שלי, ואני אבקש מהיועצת המשפטית שתרשום את זה כהסתייגות במידה וזה לא התקבל.

איתן כבל: תודה.

איתן כבל: חבר הכנסת פרי, בבקשה.

יעקב פרי: כמו תמיד, אדוני היושב ראש, רוצים לשאול שאלות על הממונה וכל אחד מביע את דעתו, אז אני אצטרף לגל.

יעקב פרי: גברתי, אני מאוד סומך על כוחות השוק, אבל לעתים די קרובות, לצערנו, כוחות השוק לא מספיקים על מנת, מה שאנחנו קוראים - לשכלל.

יעקב פרי: וכשלי שוק שבגללם אתם מביאים את כל נושא ערוצי הספורט, הממשלה מביאה, צריך לטפל, לעתים גם להתערב, אני מבין לחלוטין – אולי אגיד אפילו מזדהה עם חבריי שהיו אומרים, אנחנו כולנו בעד חובת מכירה, ואנחנו רוצים שבכל הערוצים יוכלו לצפות ולקנות ולסחור והכול בסדר.

יעקב פרי: אבל יש כאן שאלה גדולה, אם באמת אנחנו נגיע בסופו של דבר לתוצאה שהצרכן שלו הוועדה הזאת רוצה לדאוג ייהנה ממגוון של שידורי ספורט של המפעלים, אני לא רוצה לחזור על כל הדברים שכבר דנו בהם.

איתן כבל: סליחה, אני שמח שאנחנו יוצרים אצלכם סיעור מוחות.

יעקב פרי: לצערי, אדוני היושב ראש, אני סבור, עם כל הצער שבדבר, שרק חובת מכירה לא תעשה את העבודה.

יעקב פרי: ולכן, יכול להיות שצריך ללכת, או באמת לתת לשוק לנסות לשחק בעצמו, ולראות שזה עובד ואחר כך להתערב, לעשות את זה בהדרגה, או בצורה כזאת או אחרת מושכלת להתערב כבר בהתחלה.

יעקב פרי: תודה.

איתן כבל: ברשות

איתן כבל: כם, אני רוצה לומר כמה דברים.

איתן כבל: תראו, כבר דבר טוב אחד קרה - שיש הסכמה רחבה סביב העניין של מכירת ערוצים.

איתן כבל: הוויכוח אם אני עושה את הקפיצה, וזה הדבר שאני אומר לך כל הזמן לוסרצוג ולנציגי האוצר, ובכלל, לנציגי הממשלה שחברי הכנסת כולם – אופוזיציה כקואליציה - כאן הדיון הוא לא ברמה של קואליציה, אופוזיציה.

איתן כבל: רוצים להגיע לעניין הזה שאם אנחנו לא יודעים להיות בטוחים בו – אני לא יודע לתת תשובה שהיא תשובה של מאה אחוז, אני גם לא מצפה בכל מהלך שאנחנו עושים.

איתן כבל: אבל מה, אנחנו רוצים להיות ברורים בעניין הזה לאן זה הולך.

איתן כבל: אם לא נדע ליצור באמת את התחרות, לא עשינו כלום.

איתן כבל: אינני רוצה להגיע למצב שבו אני אומר, חוזר על המשפט, שהיה לי את הניסוח הכי טוב בעולם, באה מלחמה והרסה לי אותו.

איתן כבל: צריך לשכלל את זה, יש פה יותר מדיי אנשים שנמצאים פה יותר מדיי זמן.

איתן כבל: צריך לשנות, למחזר, מיחזור בשינויים.

איתן כבל: לכן אני אומר כך, אני עדיין לא השתכנעתי.

איתן כבל: דוד, אנחנו חיים פה - יותר מדיי פעמים אומרים לנו, כוחות השוק יתנו עבודה.

איתן כבל: ולא מעט פעמים אנחנו, אני מצטער, בפני האגודה לזכויות הציבור לדעת, אני רוצה ליידע אותך שיש יותר מדיי פעמים שהשוק מקבל בעיות ראייה.

איתן כבל: זאת אומרת, אתה יודע, גברתי, אם לא מה הייתה עושה הממונה?

איתן כבל: - היינו מפזרים את התפקיד שלה, כי כל הזמן המציאות מייצרת כיוון שהשורה התחתונה היא שורת הרווח, אז גם אנשים יודעים, אתה יודע, כוחות שוק, יודעים לפלבל בעיניים בינם לבין עצמם ולסדר את הדברים ביניהם, אחר כך צריך את הממונה, ולך תוכיח.

איתן כבל: עכשיו למה?

איתן כבל: השוק יש בו פוטנציאל לקריצות, אמרתי את זה בהמעטה, ממש יש פה פוטנציאל, איך אומרים, טיקים.

איתן כבל: ולכן, אני מה אני מצפה?

איתן כבל: אם קודם כל יש הסכמה שזה כבר הרבה בעניין הזה, אנחנו רוצים לקבל מכם שני דברים.

איתן כבל: אני לא בטוח שכל פעם שאנחנו אומרים את מלת הקסם הזאת תהיה תחרות, זאת אומרת, יבוא ויתמחר השוק את עצמו - גם אם אתה אומר לי את זה, אני צריך באלנס.

איתן כבל: אני צריך את אותה נקודה שיודעת לבוא ולהגיד לי, הנה, אני יודע שאתם לא אוהבים את זה.

איתן כבל: יש הרבה דברים שאתם לא אוהבים, אבל בכל זאת, אנחנו צריכים למצוא את עצמנו גם להעביר את זה.

איתן כבל: אני, חשוב לי להעביר את הסעיף הזה, את הנושא הזה בקונצנזוס מה יותר רחב בעניין הזה, כמו הרבה דברים, אבל פה בעיקר כאן מאלף ואחד דברים ולא נרחיב עכשיו.

איתן כבל: לכן אני צריך את אותה נקודה שיודעת לסדר לי את זה, זאת אומרת, יידעו שני הצדדים שעוסקים במשא-ומתן, שיש איזשהו שוט, אינסנטיב.

איתן כבל: אנחנו לא רוצים לעצור את התחרות במובן הקלאסי של המלה, אבל מצד שני, לא ייווצר אותו מצב שזה שמוכר יודע שהוא יכול להפעיל את מלוא עוצמתו ולתת את הפוש שבסוף לא יהיה שינוי במחיר.

איתן כבל: וזה שרוצה לקבל, לא ישחק את המשחק עד שהוא לא מוריד אותו על ארבע.

איתן כבל: חברים יקרים, בסוף, אם הייתי יודע לשים פה את השכל הישר, הרבה דברים היו נפתרים – יש שכל ישר.

איתן כבל: אם אנחנו קובעים את מנגנון השכל הישר, אני חושב שאנחנו נוכל לעשות כאן התקדמות מאוד גדולה.

איתן כבל: דווקא, למרות ששוחחתי אתך על זה, ולא כל כך אהבת, ואני לא יודע אם אני אוהב את זה.

איתן כבל: אבל מה שדרור שטרום אמר בדיון אתמול, גם אחרי ששוחחתי אתך, ישבתי וחשבתי על זה, לא נהייתה לי סחרחורת מזה לגמרי.

איתן כבל: זאת אומרת, מצאתי בדבריו איזה סוג של דברי טעם, אני בדרך כלל מוצא דברי טעם, אלא כאן הוא כבעל אינטרס פה.

איתן כבל: אבל יחד עם זאת, אני מסיים כאן, ואני אומר לך גם כן גברתי.

איתן כבל: אני אומר כאן לכל השחקנים פה, חברי כנסת, ואורחים נכבדים בעלי אינטרס לגיטימי.

איתן כבל: החוק הולך לעבור, תעזרו לנו להעביר אותו.

איתן כבל: זאת אומרת, יש כאן מה שנקרא צורך ציבורי מן המדרגה העליונה.

איתן כבל: שאף אחד פה לא יחשוב שהחוק הזה לא הולך לעבור.

איתן כבל: אני כיושב ועדה, אין לי את האינסנטיב לא להעביר חוק שהתפיסה שלו, הבסיס שלו הוא לבוא ולהיטיב בנקודה מאוד חשובה.

איתן כבל: גברתי הממונה אמרה, ואני בטוח שכל אחד מחברי הכנסת, כל אשר אני רוצה שנעביר את החוק, אבל לא נכניס בפנים אותם עזים – אני אומר ניתן רעיונות שיעשו את החוק נכה, זה לא יקרא.

איתן כבל: אסף וסרצוג, יכול להתערב בכל זמן נתון.

איתן כבל: אמרתי, משגיח הכשרות יכול להתפרץ תמיד.

איתן כבל: אני רוצה שנתחיל להתכוונן לעניין הזה.

איתן כבל: לפני כן, אני אתן לממונה להשיב בקצרה, ובואו נתחיל לדבר בשפה הזו.

איתן כבל: אם אנחנו יודעים לדבר בשפה הזו, אנחנו גם נמצא לזה פתרון.

דוד אמסלם: דרך אגב, ההצעה שהצעתי בוררות מוסכמת, במידה וההליך לא נתקע, הרי אני מודע לזה בגלל זה הצעתי.

איתן כבל: אני אגיד לך כבר מה יש לי עם בוררות מוסכמת.

איתן כבל: אני, יש לי בעיה עם בוררות מוסכמת.

דוד אמסלם: מנגנון התערבות.

איתן כבל: לא, אני לא התכוונתי לבוררות מוסכמת.

איתן כבל: אני אסביר.

איילת נחמיאס ורבין: אנחנו קשובים לציבור.

איילת נחמיאס ורבין: שתדעו לכם, יש אנשים שצופים בנו.

איילת נחמיאס ורבין: מישהו שאל אותי עכשיו שאלה בטוויטר.

איילת נחמיאס ורבין: השאלה הזאת עלתה אתמול, וחשוב שאת תעני עליה מיכל היום.

איילת נחמיאס ורבין: איך זה יכול להיות שמשחקים משמעותיים שיש עליהם חובת שידור הם משודרים בערוץ 5?

איילת נחמיאס ורבין: - זה דווקא המקומות שבהם יכולים לאכוף את זה.

איתן כבל: איילת, מכיוון שאני מאלה שכל הזמן מטריף אותם על העניין הזה, אני לא מזלזל בזה.

איתן כבל: אבל בואי קודם כל נאחוז בעניין האמתי.

דוד אמסלם: לא הבנתי, איתן.

דוד אמסלם: אתה הצעת הצעה, אבל הלכה למעשה מה ההצעה שלך?

דוד אמסלם: אתה הבאת איזשהו רעיון, וחשבתי שאתה מתכוון - - -

איתן כבל: יקירי, אני עוד לא רוצה להגיד, אני קודם כל רוצה לתת.

איתן כבל: אתה יודע, המסר עובר.

<מיכל הלפרין: אני אתייחס בקצרה לכמה מהנקודות שעלו מחברי הכנסת.

<מיכל הלפרין: נשאלתי על חובת המכירה של מפעלים חיוניים בין ערוצים, האם זה לא התערבות מוגזמת בתחרות?

<מיכל הלפרין: השאלה הגדולה פה איזה סוג תחרות אנחנו רוצים לראות לנגד עינינו?

<מיכל הלפרין: אנחנו משתדלים פה לראות תחרות על ליבו של הצרכן ככל שניתן, ולא תחרות על ליבו של ערוץ הספורט.

<מיכל הלפרין: מצבנו כרגע הוא שהפלטפורמות של טלוויזיה רב-ערוצית למעשה תלויות בכל אחד ואחד מערוצי הספורט, וכל אחד ואחד מערוצי הספורט מחזיק חלק מהמפעלים שנחשבים בעיניי הצרכן כמפעלים משמעותיים, ולכן הם צריכים ללכת ולכלות את פניהם של כל אחד ואחד מערוצי הספורט.

<מיכל הלפרין: מה שאנחנו מבקשים לייצר פה, זה איזשהו הליך שאפשר יהיה לתחר בין ערוצי הספורט השונים.

<מיכל הלפרין: שאפשר יהיה אם לקנות את זה מצ'רלטון, אפשר יהיה לקנות את זה מ-RGE, ואם לא מ-RGE, אז מ-ONE, אבל אפשר יהיה לקנות את המפעלים המשמעותיים ללקוח, אפשר יהיה לקנות אחד מהם, ויהיה איזשהו הליך של משא-ומתן אמתי, ולא הליך של סתם מונופול שרוצה לכפות את רצונו על האחרים.

<מיכל הלפרין: לעניין הכתבת מחירים, אני רוצה רק לדייק.

<מיכל הלפרין: ההצעה הזאת שמונחת כרגע, לא כוללת הכתבת מחירים.

<מיכל הלפרין: היא כוללת מנגנון של קביעת מחיר.

דוד אמסלם: אני לא הצלחתי להבין את מה שאמרת.

דוד אמסלם: אם בסוף נגיע לאותו מוצר - - -

איציק שמולי: הם לא חושבים שההצעה אומרת שהממשלה מכתיבה - - -

איתן כבל: סליחה, אני חייב לקבל בברכה את הגברת ביטן.

איתן כבל: אנחנו לא יכולים לעבור לסדר-היום.

איתן כבל: ברוכה הבאה.

דוד אמסלם: בהנחת העבודה הרי מה קורה היום?

דוד אמסלם: שלושה ערוצים, יש שלוש פלטפורמות שכל אחת בעצם מוכרת מוצר אחר.

דוד אמסלם: היא קונה אותו ממישהו אחר, ראה, היא רוכשת אותו ומוכרת.

דוד אמסלם: את בעצם הצעת הצעה שבעצם אחת תמכור לשנייה ביניהם, בפלטפורמות, וגם ימכרו את זה לערוץ.

דוד אמסלם: אני הבנתי נכון או לא?

<מיכל הלפרין: אני לא בטוחה שהבנת נכון.

<מיכל הלפרין: ההצעה אומרת ככה - הערוצים ימכרו זה לזה את המפעלים המשמעותיים כדי שאחר-כך כשהם באים לדבר עם הפלטפורמות, עם הטלוויזיות הרב ערוציות, הם יוכלו להציע מוצר שהוא מוצר שמעניין את הטלוויזיות הרב-ערוציות, כי המפעלים המשמעותיים כלולים בו.

<מיכל הלפרין: אז אם צ'רלטון מחליטה להחכיר אז יעברו ל-ONE, אם ONE - - -

דוד אמסלם: כן, אני אתן דוגמה.

דוד אמסלם: נניח שאחת יש לה זכויות שידור לליגה האנגלית, אחת לליגה הספרדית, ואחת לליגה הישראלית.

דוד אמסלם: אז את אומרת בעצם, בואו תמכרו אחת לשנייה גם את המפעלים, ותציעו את החבילה.

<מיכל הלפרין: זה לאו דווקא צריך להפריע.

דוד אמסלם: אני רוצה להבין את ההיגיון ואתם תציעו את זה ל"יס" ו"הוט".

דוד אמסלם: הרי אנחנו קונים את זה בסופו של דבר לא ישירות מהם אלא מ"יס" ו"הוט".

דוד אמסלם: בוא נניח שבסוף אחד ימכור לשני, הרי ברור שאם אני קונה במחיר איקס, אני אמכור לך את זה איקס פלוס, אחרת מה עשיתי?

דוד אמסלם: בוודאי לא פחות ממה שאני קניתי.

דוד אמסלם: בסופו של דבר נניח שלושתם ימכרו את שלושת החבילות האלה ו"יס" ו"הוט".

דוד אמסלם: סביר להניח שהם יגיעו לאותו מחיר גם מול "יס" ו"הוט", בגלל שאחרת מישהו פה, זאת אומרת, תביני מה יקרה פה.

דוד אמסלם: דרך אגב, המנוי שקונה, בדרך כלל הוא יכול למכור מפעל אחד, שתיים, או שלושה מפעלים אם הוא מכור לספורט.

דוד אמסלם: אחד שמכור לספורט, אומר, אני רוצה את שלושת הערוצים.

דוד אמסלם: למשל, אני, פתוח כל הערוצים.

דוד אמסלם: בא אחד אומר, אני לא מעניין אותי, אני רק ליגה אנגלית, קונה רק את מה שהוא רוצה.

דוד אמסלם: זאת אומרת, במהלך שאת אומרת, את בעצם מייקרת לי את החבילה הספציפית שאני רוצה לקנות.

דוד אמסלם: אם אני רוצה משהו סלקטיבי, זה אומר שאם אני רוצה רק ספורט, רק אנגליה, אני לא יכול לקנות רק אנגליה, אני קונה אותה פלוס ספרד, הרי אני משלם קצת על הספרד הזה, אני לא רוצה את הליגה הספרדית.

דוד אמסלם: לכן אני חושב שאם אני מפרט את מה שאת אומרת, זה בדיוק מה שהתכוונתי, המחיר בסוף יעלה.

דוד אמסלם: דרך אגב, בטלוויזיה הרב-ערוצית יש עוד נושאים, ספורט.

דוד אמסלם: אני, למשל, כשהילדים היו קטנים, עניין אותי חבילת הילדים.

דוד אמסלם: אני רכשתי טלוויזיה רק לפי חבילת הילדים, לא עניין אותי כלום, ויש כאלה שמתים על סרטים.

דוד אמסלם: אני אומר, ומכאן באה המסקנה שלי, אסור להתערב, וצריך להביא רגולציה למעלה, איפה שיש תיקונים, דרך אגב, יש רגולציות בכל נושא.

איתן כבל: יש נקודה אחת שאתה לא מבין, לפחות כך אני מבין שלא בדיוק הבנת.

איתן כבל: העניין הוא שהרפורמה הזו תאפשר לך לקנות כל מה שאתה רוצה, אבל לקנות את זה מכל אחת מהפלטפורמות.

איתן כבל: התחרות תהיה בין הפלטפורמות על הקיר בתוכן כשהן קונות את המוצר, ואז אתה מבין, אתה יכול לקחת לך את צ'רלטון במחיר X, את ערוץ הספורט במחיר Y, שלא נמצא את עצמנו כל הזמן במגמת עלייה.

דוד אמסלם: נניח שנשאיר את זה ככה.

דוד אמסלם: נניח אני רוצה לקנות את צ'רלטון במחיר X.

דוד אמסלם: הרי אם צ'רלטון בעצם רכש, אז הוא ימכור לי אותו במחיר הכי זול.

דוד אמסלם: נניח הוא לוקח 10%, אם הוא ימכור את זה לעוד מתווך, אז ההוא בעצם גם ירצה להרוויח משהו, אז הוא יעמיס את זה עליי – תבין פה מה קורה.

דוד אמסלם: אם הם היו מאפשרים לרכוש ישר מהלקוח זה דבר הכי טוב, זאת אומרת מהיצרן.

דוד אמסלם: כל עוד זה לא קורה, כל ההתערבות שלנו רק תעלה את המחיר, תאמינו לי.

<מיכל הלפרין: הרעיון הוא בסוף לייצר לפלטפורמות של הטלוויזיה הרב-ערוצית אפשרות לקנות או מ-ONE או מ-RGE או מצ'רלטון, ולנסות לתחר ביניהם מי נותן להם את הדיל הטוב ביותר.

<מיכל הלפרין: איך אנחנו יכולים לדאוג שתהיה תחרות ביניהם?

<מיכל הלפרין: אם אנחנו נדאג שלכל אחד ואחד מהם יש לפחות את המפעלים החיוניים, או המפעלים המשמעותיים להציע לציבור.

יעקב פרי: מיכל, אבל איך זה יורד ללקוח?

יעקב פרי: - זו השאלה.

יעקב פרי: הסוגיה שהעלה דוד, בסדר, נגיד שהיה מסחר או מכרו, או קנו חבילות שלמות, חצאי חבילות – בסדר.

יעקב פרי: איך בסופו של דבר אנחנו גורמים לכך שהלקוח ישלם פחות?

<מיכל הלפרין: אני אגיד.

<מיכל הלפרין: אני גורמים לזה שהלקוח ישלם פחות באמצעות זה שאנחנו מאפשרים לשחקנים החדשים שנכנסים לשוק הטלוויזיה, לפרטנר, ולסלקום לקבל גישה לתכני ספורט ולתכני ספורט משמעותיים, ואז אנחנו מחזקים אותם כמתחרים, הם הופכים להיות מתחרים שבאיזשהו אופן מאיימים על "הוט" ועל "יס", ו"הוט" ו"יס" - כך אנחנו מקווים, בכללי תחרות יתחילו להוריד בשעה טובה את מחיריהן - זה הרעיון וזה הבסיס.

יעקב פרי: אנחנו נותנים תשובה למעלה, אנחנו לא נותנים תשובה שמחלחלת עד למטה.

יעקב פרי: נאמר שאת לגמרי צודקת, וזה מקובל על כולנו שתהיה חובת מכירה כזאת.

יעקב פרי: השאלה שנשאלת שיכול להיות שאנחנו לא יכולים לתת תשובה מלאה – איך אנחנו באמת מחלחלים את זה או מורידים את זה בכך שמי משלם היום 300 או 350 שקל חבילה ישלם 150 או 100 או פחות.

דוד אמסלם: אגב, אני לא רואה שום פתרון, אלא אם כן, סלקום תכניס לחבילה גם את התקשורת.

דוד אמסלם: אני לא רואה שום יתרון, ואז השניים אין להם תקשורת, אז עכשיו נכריח אותם למכור להם גם טלפונים?

דוד אמסלם: נכניס גם את הסופרים שם?

<הרן לבאות: חבר הכנסת אמסלם, אין דבר כזה, לכולם יש.

אוסאמה סעדי: גם סלקום, גם תקשורת, גם אינטרנט, זה ביחד.

<אסף וסרצוג: אנחנו מסתכלים על המצב הקיים כביכול כאילו שהוא מצב נכון.

<הרן לבאות: יש הכול, יש "הוט" - - -

דוד אמסלם: אני קונה "הוט", אני לא יודע מה זה תקשורת.

<מיכל הלפרין: אתה יכול, אתה לא חייב, אבל אתה יכול היום לקנות.

אוסאמה סעדי: מיכל, את מדברת על הרובד הראשון וזה בסדר.

אוסאמה סעדי: אנחנו מדברים על הרובד השני, אבל איזה מנגנון, אני שואל על המנגנון.

אוסאמה סעדי: מה המנגנון חוץ מהכותרות ומלות קסם, תחרות ותחרות, הרי בסוף יכול להיות שגם השחקנים הגדולים יתאמו מחירים.

אוסאמה סעדי: הרי אם יקנו את ערוץ הליגה הספרדית, אז ימכרו את זה כי הם רוצים להרוויח, ואז ביניהם ירוויחו, אבל הצרכן בסופו של יום לא ירוויח.

אוסאמה סעדי: אני שואל איזה מנגנון צריך לקבוע משהו ממוצע, להגיד על החבילה הזאת זה המחיר שאנחנו מציעים, אחרת אנחנו נמשיך לשחק - אבל בסופו של יום הצרכן יראה את זה.

<מיכל הלפרין: אני לא יודעת אם התלונה של חברי הכנסת כנגד ההצעה היא שהיא מתערבת מדיי, או מתערבת פחות מדיי.

<מיכל הלפרין: ההצעה הזאת היא הצעה שמשתדלת להתערב במינימום ההכרחי.

<מיכל הלפרין: אנחנו בכוונה לא כללנו בה מחיר פיקס, אנחנו לא ניסינו להכתיב את המחיר, כי אנחנו כן רוצים שכוחות השוק, כפי שציין חבר הכנסת דרעי, יעבדו ככל שניתן.

<מיכל הלפרין: אני מסכימה שמידה מסוימת של התערבות יש פה.

<מיכל הלפרין: אנחנו קצת נותנים פה איזושהי הגנת ינוקא לשחקנים החדשים שנכנסים לענף טלוויזיה.

<מיכל הלפרין: אגב, כפי ש"יס" בשעתו נהנתה מהגנות ינוקא, כך גם אנחנו קצת מעניקים הגנות ינוקא לכמה חברות.

איציק שמולי: בסוף גם אם את לא קובעת מחיר, יש פה פיקוח אפקטיבי על המחיר.

איציק שמולי: ברגולציה פיקוח על המחיר זה התותח הכי כבד שאפשר להשתמש בו.

איציק שמולי: אז גם אם הולכים לשיטתך, למה לא ללכת בצורה מדורגת – אתה הגדרת את גישת הבאלנס, לעשות שנה או שנתיים ללכת עם חובת מכירה, שכל השחקנים פה יודעים שהעיניים צופות.

איציק שמולי: הרי חוק ההסדרים לא ייעלם מהעולם.

איציק שמולי: יבואו לפה בחוק ההסדרים בשנה הבאה, ותראו מה קרה בתהליך.

איתן כבל: שנתיים.

איציק שמולי: אני חושב שאתם מצליחים לשכנע אותנו בצורה מוחלטת בדבר הצורך של חובת מכירה.

איציק שמולי: אתם לא באותו מקום כאשר מדברים על המנגנון של קביעת המחיר, לדעתי.

דוד ביטן: אני לא רוצה לחזור מה שאמרתי בישיבה קודמת, אבל שמעתי מה שאמרת.

דוד ביטן: אני לא מסוגל להבין איך חוסר תחרות יוצרת תחרות, זה נשגב מבינתי להבין דבר כזה.

דוד ביטן: עד היום תחרות נעשית או במכרז או באפשרות של כולם להיות חלק במשא-ומתן.

דוד ביטן: כאשר אני בעצם יוצר מצב שאני לא חייב להגיש הצעה.

דוד ביטן: מדוע לא חייב להגיש הצעה?

דוד ביטן: אני נותן ל"יס" להגיש הצעה, ואחר כך אני בא, מצטרף לפי המחיר שהיא נתנה, היא חייבת למכור לי - זה דבר שהוא בטח לא יוצר תחרות, הוא יפגע בכל הענף, ולכן אני לא מבין איך הגעת למסקנה שחוסר תרבות יוצרת תחרות.

דוד ביטן: דבר שני, אני אמרתי שאני בעד שדברים חשובים יהיו בערוצים כלליים, כמו, למשל, גמר אליפות אירופה לכדורגל חצי גמר, רבע גמר.

דוד ביטן: אבל אי אפשר לעשות את זה באופן גורף, גם אם היו רוצים לתת הגנת ינוקא וכל הדברים האלה.

דוד ביטן: אז פה הוא לא רק עוגן לצרכנים, עוגן גם לספורט.

דוד ביטן: לכן צריך למצוא פה איזון שאנחנו לא עושים בדרך כלל בדברים אחרים.

איתן כבל: תודה רבה.

מכלוף מיקי זוהר: אמרתי בדיון הקודם, אני רוצה לחזור על זה שוב בדיון הקיים.

מכלוף מיקי זוהר: אנחנו צריכים לדאוג לשני דברים – דבר אחד, שכל מי שרוצה לצפות בתוכן הספורט יוכל לצפות, דבר שני, למחיר הוגן.

מכלוף מיקי זוהר: אלו שתי הדברים שמעניינים אותנו, אמרת את זה יושב ראש הוועדה, ובצדק, זה מה שצריך לעניין אותך כיושב ראש הוועדה.

מכלוף מיקי זוהר: החוק שמובא לפנינו היום לא פותר את הסוגיה, אלא רק מחריף אותה, ואפילו מעמיק אותה.

מכלוף מיקי זוהר: הפתרון שאני הצעתי בפעם הקודמת הוא הפתרון - אפליקציה שכל גוף שזוכה בשידורי ספורט, שיפתח אפליקציה, על-פי חוק נחייב אותו לקחת אפליקציה, שכל מי שמעוניין להוריד את האפליקציה יוכל להוריד אותה לטלפון שלו, ולצפות כאהבת נפשו בכל תוכן ספורט שהוא רוצה במחיר סביר והוגן.

מכלוף מיקי זוהר: כפי שהסברנו קודם, האמצעים הטכנולוגיים המשודרגים שיש היום במדינת ישראל מאפשרים באמצעות סמארטפון לראות את זה עם מסך טלוויזיה, עם הפיצוחים ועם הגרעינים, ועם הפופ-קורן, ועם מה שאתה רק רוצה.

מכלוף מיקי זוהר: אם נחייב אותם ונדרוש מהם לשים אפליקציה לכל מי שזוכה בשידורים במסגרת המכרז שהם משווקים, או עכשיו באמצעות חקיקה שאדוני יוביל כיושב ראש הוועדה, ובא לציון גואל, פתרנו את הבעיה.

מכלוף מיקי זוהר: כולם יקבלו את השידורים, וכולם יקבלו אותם גם - - -

איתן כבל: תודה לחבר הכנסת מיקי זוהר.

<מיכל הלפרין: אני רוצה להתייחס לדברים של חבר הכנסת כי אני חושבת שהם נוגעים בדיוק בליבת העניין.

<מיכל הלפרין: אני חושב שחבר הכנסת ביטן צודק כשהוא אומר, אנחנו לא נותנים פה לחלוטין לשוק החופשי לעשות את שלו, אנחנו מתערבים בתחרות - איך יכול להיות שיהיה תחרות כשאנחנו מתערבים בתחרות?

<מיכל הלפרין: אני מסכימה עם האמירה הזאת במידה מסוימת.

<מיכל הלפרין: אנחנו צריכים לזכור, יש לנו פה שוק דואופולי, נשלט על ידי "הוט" ו"יס", ומעליו שלושה מונופולים כל אחד בתכנים שלו.

<מיכל הלפרין: בעולם הזה אנחנו מרשים לעצמנו קצת להתערב.

<מיכל הלפרין: אני מסכימה עם חבר הכנסת ביטן, אנחנו קצת משבשים פה את המנגנון של תחרות חופשית שאני אטיף לו כל יום וכל בוקר, ואני מאוד בעדו, קצת אנחנו מתערבים בו, אנחנו משבשים אותו כדי לשבור פה דואופול לשלושה מונופולים.

איתן כבל: תודה.

<מיכל רפאלי כדורי: אני סמנכ"לית "יס".

<מיכל רפאלי כדורי: אנחנו לא מתנגדים להצעה, אבל אני חייבת להעיר לכמה דברים שנאמרו פה.

<מיכל רפאלי כדורי: קודם כל, סלקום נכנסה לשוק ומתחרה בנו.

<מיכל רפאלי כדורי: בניגוד ל"יס", לסלקום יש מוצר שנקרא "טריפל" – עלינו הוא נאסר, היא מציעה חבילה של מוצרי תקשורת.

<מיכל רפאלי כדורי: דבר נוסף שאני מבקשת לומר, השוק מעבר ל"יס" ו"הוט" וסלקום קיים גם עידן פלוס, וקיים עולם שלם של תחרות בלתי מפוקחת בעולם של הטלוויזיה הרוסית.

<מיכל רפאלי כדורי: יש למעלה מ-65 אלף לקוחות רוסיים בשירותי טלוויזיה פיראטיים שאף אחד לא מפקח עליהם.

<מיכל רפאלי כדורי: אבל הדבר המרכזי שאני רוצה להגיד אחרי שאמרתי שאנחנו לא מתנגדים לחוק הזה.

<מיכל רפאלי כדורי: גברתי הממונה, אני חושבת שחשוב שתהיה מודעת לעומק הרגולציה שחלה עלינו.

<מיכל רפאלי כדורי: ואם רוצים תחרות, אני לא מתנגדת כמובן לכל הגנת ינוקא הגיונית.

<מיכל רפאלי כדורי: לא יכול להיות שהשחקנים החדשים הפוטנציאליים המידיים זה פרטנר וסלקום, אבל לא בהכרח, יכולים לבוא שחקנים מכול העולם, ושחקנים ישראליים חדשים.

<מיכל רפאלי כדורי: תחרות צריכה להתנהל לפחות במגרש משחקים שווה.

<מיכל רפאלי כדורי: יש שני שחקנים שסוחבים על גבם רגולציה יקרה שמייקרת את המחיר לצרכן.

<מיכל רפאלי כדורי: אנחנו עשינו על זה עבודה.

<מיכל רפאלי כדורי: הרגולציה עלינו היא למעלה בין 30 ל-50 שקלים תוספת למחיר שאנחנו מחויבים בשק של חובות שעולות כסף, גם חובות בתחום הספורט, אגב.

<קריאה: לא מועילות לצרכן.

<מיכל רפאלי כדורי: בוודאי שלא מועילות לצרכן.

<מיכל רפאלי כדורי: השחקנים החדשים הישראליים, בוודאי הבין-לאומיים חפים מכל רגולציה, הם לא מקבלים אפילו רישיונות.

<מיכל רפאלי כדורי: אם המדינה הולכת לעשות התערבות כל כך עמוקה שאת בעצמך אומרת, והולכת לתת לשחקנים את הגזר הזה שנקרא הגנה בספורט, תתכבד המדינה ותיתן אותו רק למי ששם את עצמו תחת איזושהי רגולציה – פחותה ממני, באותה הזדמנות להוריד גם ממני חלק מהרגולציה, שנעבוד על אותו בסיס.

<מיכל רפאלי כדורי: הם יכולים לקבל דחיפה, הם יכולים לקבל הגנת ינוקא.

<מיכל רפאלי כדורי: אני לא חושבת שהם ינוקות, אבל נשים את זה בצד.

<מיכל רפאלי כדורי: אבל לא יכול להיות שלא יהיה אמירה אחידה.

<מיכל רפאלי כדורי: יש שני גופים שמפוקחים על-ידי מועצת הכבלים והלוויין השכם והערב.

<מיכל הלפרין: כש"יס" נכנסה היא קיבלה ככה הגנות ינוקא.

<מיכל רפאלי כדורי: אני אמרתי שאני לא מתנגדת לשום הגנת ינוקא.

<מיכל רפאלי כדורי: אני דיברתי על רגולציה שוויונית.

איתן כבל: תודה גברתי.

<ניר יוגב: אני רוצה להתייחס לדברים שאמר חבר הכנסת ביטן לגבי היכולת של הרגולטור להתערב ולייצר תחרות.

<ניר יוגב: רגולטור בדרך כלל מתערב במקומות שבהם נוצר כשל בתחרות, לא מתערב תמיד ובכל מצב.

<ניר יוגב: אפשר לקחת כדוגמה, וזה גם מתחבר לחלק מהדברים שאמר אתמול דרור שטרום לגבי זכויות קניין, אפשר לקחת כדוגמה את התחרות בשוק הסלולר, ואין מי שמכיר את הדברים טוב יותר מחברת סלקום.

<ניר יוגב: הרי לחברת סלקום הייתה את הרשת שהקימה במשך הרבה מאוד שנים, באה המדינה וביקשה לפתח את התחרות בתחום הסלולר, והיא הבינה שבלי לתת לשחקנים חדשים יכולת להשתמש מדי ONE שמתחילה התחרות ברשתות הקיימות לא תתפתח תחרות, אז המדינה באה וחייבה את חברות הסלולר לאפשר - - -

דוד ביטן: - - - תשתיות זה שונה.

<הרן לבאות: נדידה זה לא שיתוף.

דוד ביטן: אתה מדבר על תשתיות, תשתיות אין ויכוח.

<ניר יוגב: אני אתייחס גם לדברים שהם לא תשתיות.

<אסף וסרצוג: זה המקבילה בתחום הסלולר.

<ניר יוגב: פתירה של כשלי שוק יכולה לגעת בתחום תשתיות, יכולה לגעת גם בתחומים אחרים, ואני אתן גם דוגמה, שתיים בעולם הזה.

<ניר יוגב: התחרות בשוק הסלולר נסמכה על הפקעה מסוימת של קניינן של חברות הסלולר.

<ניר יוגב: התחרות בתחום, נניח ש"יס" נכנסה, אז "יס" קיבלה את זכויות הקניין של "הוט" בערוץ 3, בערוץ 8, בערוצים נוספים, זה לא תשתיות - - -

איתן כבל: תקדם אותנו.

איתן כבל: זה לא ערב שאלות ותשובות.

<ניר יוגב: אני אומר שהדרך לפתוח ולקדם את התחרות בתחום ערוצי הספורט, היא לבצע התערבות מסוימת ומוגבלת שתאפשר למתחרים.

איתן כבל: תודה.

דוד ביטן: קודם כל יש הבדל בין מה שהיה שם, כיוון ששם היה טרנד עולמי בהפחתת מחירים עולמי - נכנסנו לתוך העניין הזה.

דוד ביטן: פה המצב הוא הפוך – התכנים של הספורט מתייקרים כל יום שנה וחמישי, ההיפך, הם עולים ועולים.

דוד ביטן: לכן זאת הבעיה המרכזית, וצריך לראות את זה ככה, זה שונה לגמרי, פה מדובר בהתערבות יתר.

דוד ביטן: כמו שהממונה אמרה שמדובר פה על התערבות מסוימת, אז אני אומר לך, היא לא מסוימת היא התערבות מוגזמת שבסוף היא תפגע בכל הענף.

איתן כבל: תודה, אדוני.

<שלומי פריזט: אמרה הממונה שחברות התוכן – חברות הערוצים צ'רלטון RGE ו-ONE הם שלושה מונופולים.

<שלומי פריזט: אמרה הממונה שכאשר מונופול מחזיק בחומר חיוני בתוכן ספורט חיוני שאי אפשר לקדם את התחרות בטלוויזיה בלעדיו, צריך לפתור את הבעיה של המונופול הזה.

<שלומי פריזט: אני חושב שבמקום הזה אנחנו נמצאים, אדוני היושב ראש, כאשר כל אחד מערוצי הספורט מחזיק תוכן בבלעדיות שהופך אותו למונופול מול "יס" ומול "הוט" ומול סלקום, ומול פרטנר, ערוצי הספורט למעשה קובעים כמה תחרות תהיה בשוק לצרכן בשוק התקשורת, וזה מצב שההצעה משנה, אדוני.

איציק שמולי: ברשותך, אנחנו מבינים שצריך להיות "במבה" בכל סופר-מרקט.

איציק שמולי: אנחנו מתנגדים לזה שמישהו יכתיב את זה שבכל הסופרמרקטים בארץ יהיה מחיר אחיד לאותה במבה.

<אדר זהבי: רק פה ההבדל הוא שפה בעצם ההצעה ש"עלית" תמכור את "במבה" ואוסם תמכור את "במבה" ועלית תמכור את כל המוצרים של "אוסם", "אוסם" תמכור את כל המוצרים של עלית, חברות התרופות ימכרו כולם את התרופות של כולם.

<אדר זהבי: שברולט תמכור את ב.מ.וו.

<אדר זהבי: והפוך.

<אדר זהבי: הנקודה הזאת, דרך אגב, במודל הזה, אין צורך גם ב-ONE, בצ'רלטון ו-RGE, מספיק אחד.

איתן כבל: אדר, אין לי תלונה על עמדתך.

איתן כבל: גם לא לגבי עמדתו של ד"ר פריזט.

איתן כבל: הוא יכול גם בעוד כמה שנים, שהוא כבר – איך אמרתי: "וישמן ישורון ויבעט", לעמוד במקום אחר שהוא זה שבא ומספר לנו כמה מסכנים הם וכמה קשים.

איתן כבל: הנה, מיילן יכול לספר לך, גם ישבנו פה – מהמסכנות של אז לאימפריה של היום.

איתן כבל: לכן אני אומר, חברים, אני לא מתרגש, לא מהאינטרסים ולא מהדיבורים הגבוהים.

איתן כבל: אני רק רוצה לדעת בשורה התחתונה, אני חוזר ואומר, עכשיו אני אומר את זה פעם אחרונה, אני רוצה להשתכנע – הולכים למהלך.

איתן כבל: חברים, אתם לא שמים לב בדיון הזה, אתם רוקדים במקום.

איתן כבל: אתם הפכתם את הריקוד התימני למשוכלל – צעד אחד לפנים, ארבעה לאחור.

איתן כבל: אל תראו לי שכולם בעד תחרות.

איתן כבל: אבל עכשיו בואו נראה איך אי אפשר לקיים אותה.

איתן כבל: הדיון הוא בדיוק כזה.

איתן כבל: כולם פה סביב השולחן מדברים גבוהה על תחרות שתסייע לצרכן.

איתן כבל: אבל אחר כך כל אחד מסביר לי למה אי אפשר.

איתן כבל: אני רוצה לייצר את המצב – וזה יהיה, איך אומרים, הראש היהודי יודע להמציא פטנטים, ואנחנו נמצא את התהליך, יש לי אותו כבר בראש.

איתן כבל: אני רק אומר, וחשוב לי לקבל את הקשר מכם, את הפידבק מכם.

איתן כבל: אבל עוד לפני שעסקנו במאסט של חובת מפעלים, קודם כל בואו נגמור את השלב הזה שיש לפחות עליו הסכמה יחסית רחבה.

איתן כבל: נכון, כל אחד אומר את שלו, ואחר כך דוחף את זה בקטנה, אבל זה כבר – איך אומרים – יש פה את חברי הכנסת שיודעים לתת לזה את המענה.

<חגי דורון: אדוני היושב ראש, אני מייצג את ערוץ ONE .

<חגי דורון: אני רוצה להוסיף נקודת מבט שעד היום נדמה לי שלא חודדה בדיון הזה, והיא שיש שני סוגים של ערוצי ספורט.

<חגי דורון: אני חושב שהצעת החוק צריכה להתייחס אליהם בנפרד.

<חגי דורון: ערוץ ONE משדר ערוץ שהוא פתוח לציבור ולא עולה כסף למנוי.

<חגי דורון: ערוצי צ'רלטון, וכמוהו גם ערוץ ספורט 5 שהם ערוצי בסיס.

<חגי דורון: ערוצי בסיס משודר בהם תוכן שלא נגבה ממנו כסף, זה לא נמכר, זה נמכר כחלק מחבילה שכוללת הרבה מאוד ערוצים ב"יס" וב"הוט".

איתן כבל: למה זה לא עולה כסף?

<חגי דורון: זה חלק מהחבילה כולל, זה לא פר מנוי.

איתן כבל: הטכניקה, הייתה לי הזכות מנסחיה אם זוכר מיילן.

איתן כבל: אני יודע את זה.

איתן כבל: לא רציתי את זה כך, דרך אגב.

איתן כבל: אבל אני לא רוצה לפתוח עכשיו כאן את הדיון.

איתן כבל: גם כשאתה אומר, זה נשמע, כאילו לצופה מן הצד או למאזין כאילו זה - - -

<הרן לבאות: זה חלק עצום מעלות חבילת הבסיס.

איתן כבל: בוודאי, זאת הבעיה.

איתן כבל: זה העניין.

איתן כבל: מיילן, אני אאפשר לך, אם יש לך איזה רעיון שהוא לא מייצג איזה אינטרס אני אשמח לשמוע.

<חגי דורון: ערוץ ONE הוא לא חלק עצום מחבילת הבסיס, אבל בוא נשים את זה רגע בצד.

<חגי דורון: ערוץ ONE היום מתומחר ונרכש על-ידי הפלטפורמות לא במנגנון של מחיר לצופה, הוא נמכר במחיר סיטונאי בכלל.

<חגי דורון: הוא נמכר כעלויות שמקבל תקציב, ואיתם הוא צריך להשתמש ולרכוש זכויות.

<חגי דורון: הצעת החוק שמכניסה אותם היום, מהיום בערוץ קיים ועובד למסלול של ערוץ למנוי, תגרום לזה שהמחיר של ערוץ ONE זה ערוץ שיפשוט את הרגל.

<חגי דורון: למה יפשוט את הרגל?

<חגי דורון: כי אם צ'רלטון תקבע מחיר, היום יש לה מחיר למנוי, מחר היא תקבע מחיר למנוי, תהיה הצעת החוק, זה התקדם זה בסדר.

<חגי דורון: בערוץ ONE אין מחיר למנוי.

<חגי דורון: אתם מטילים על ערוץ ONE מחיר קמעונאי ברמה של המחיר הסיטוני היום שבו הוא משולם, וזה מנגנון שצריך להפריד.

<חגי דורון: הצעת החוק צריכה, אם אפשר, וזו בקשתנו – להפריד את ההתייחסות בין ערוץ שהוא בסיס שהוא פתוח חינמי כי הוא לא נקבע כערוץ - - - לבין ערוצים אחרים.

<חגי דורון: במנגנון הזה, ובייחוד בהוראות המעבר, הוראות המעבר הן כאלה שגורמות לזה שלשנים ארוכות בחוק הזה הן לפחות ארבע, חמש שנים מהיום, תגרמו למנגנון המחיר של ONE להיות הפסדי.

איתן כבל: תודה.

<זיו מאור: יש לי מה לתרום לדיון ברמה האופרטיבית.

<זיו מאור: אני רוצה להעיר נקודה שאף אחד לא התייחס אליה.

<זיו מאור: אני מהאגודה לזכות הציבור לדעת.

<זיו מאור: ההצעה שמונחת על השולחן לא תוריד את מחירי תוכן הספורט.

<זיו מאור: הדרך היחידה שהמדינה יכולה להוריד בתכניות תוכן הספורט היא להלאים אותן, זו כמובן הצעה שאנחנו לא רוצים.

<זיו מאור: זו לא הצעה בפועל, כל עוד באה הממונה על ההגבלים העסקיים ואומרת, אנחנו לא נקבע את המחיר בסופו של דבר, לא לצרכן ולא לסיטונאי ל"יס" ו"הוט", אז זה לא הלאמה בפועל.

<זיו מאור: אבל אם המחיר כתוצאה מהתערבות או לא כתוצאה מהתערבות יירד מתחת לרמה מסוימת, בעלי הזכויות מחוץ לארץ לא ימכרו בישראל - לא חרם ולא מלים גדולות, לא משתלם להם.

<זיו מאור: אני נציג ציבור.

<זיו מאור: אני אספר את הנקודה טיפה יותר לעומק.

<זיו מאור: להצעה הזו יש שני רבדים שבאים לפתור שתי בעיות.

<זיו מאור: בעיה אחת היא העובדה שבעלי הזכויות בתוכן הספורט משתמשים בכוח שיש להם כדי להנדס לטובת האינטרסים שלהם את שוק התקשורת הרב ערוצי.

<זיו מאור: זה ניצול של כשל שוק.

<זיו מאור: כאן יש מקום להתערבות חקיקתית, התערבות של הממונה על ההגבלים העסקיים, וזה נפתר באמצעות הרובד של המאסט - - - ברגע שהמחוקק יקבע שחייבים להפיץ את התוכן לכל ספקי התשתית במחיר שווה מבלי לקבוע מה הוא, הבעיה הזאת תיפתר.

<זיו מאור: בעיית המחיר של תוכן הספורט לא תיפתר במסגרת הצעת החוק הזאת.

<זיו מאור: צריך להכיר בכך שיש תחרות למנוי ל-ONE ל-RGE ולצ'רלטון.

<זיו מאור: התחרות היא לעשות מנוי במשותף, לצפות בבית קפה, אלה תחרויות שקיימות.

<עדלי מרכוס: אני מנכ"ל מנהלת ליגת העל בכדורסל.

<עדלי מרכוס: אנחנו כבעלי הזכויות של הכדורסל בישראל, לא התייעצו אתנו, ושום החלטה שנעשתה לא באה במחשבה אולי איך באמת להוריד את מחירי הזכויות.

<עדלי מרכוס: אם חושבים שמחירי הזכויות יירדו ויש ספורט פחות טוב בישראל - - -

איתן כבל: מה מציק לך?

<עדלי מרכוס: אגיד לך.

<עדלי מרכוס: אני לא מוצא שום מנגנון בהצעה שיש היום איך מחירי הזכויות - - -

איתן כבל: יש לי שאלה אליך.

איתן כבל: יש פה איזה בלבול.

איתן כבל: האם תפקידנו עכשיו במסגרת החקיקה הזו – אתה יודע כמה אני, איך אומרים, חלק מלצפות ולבוא למשחקים.

איתן כבל: האם זה תפקידה של הוועדה במסגרת החוק הזו לקדם את קבוצות הספורט מבלי לזלזל, אני אומר את זה גם בהתאחדות לכדורגל, גם להתאחדות לכדורסל.

איתן כבל: או שהתפקיד שלנו הוא קודם כל להפוך את אזרחי מדינת ישראל שהם מקבלים שרות זול עד כמה שניתן שלא מפרק את המערכות האחרות שהן לא יודעות לעמוד, אני לא רוצה גופים, חס וחלילה מפסידים, ואחר כך גם סוגרים את העסק.

איתן כבל: השאלה איך אתה עושה את זה?

איתן כבל: אם אני יודע גם לייצר פלטפורמה נוספת שבתוך כל הטוב הזה שאתם מרעיפים עלינו, גם יהיה אפשר, אני האחרון שאמנע זאת.

<עדלי מרכוס: יש שתי אופציות – יש אחד שקוראים לו שידור ציבורי שזה אחד, שאם בשידור ציבורי יכול לתת משאבים לקניית ספורט, ולתת שידור בחינם, אז זה פתרון אחד.

<עדלי מרכוס: פתרון שני - בהצעה הקיימת אני לא רואה - - -

איתן כבל: אתה יכול לשכלל את ההצעה שלך עוד יותר.

<עדלי מרכוס: מחיר הזכויות כולל מחיר ההפקה, לא יורד כתוצאה מההחלטה הזאת היא רק מפזרת אותה.

<עדלי מרכוס: ואם היא מפזרת, היא לא תוריד בוודאות את מחיר לצרכן, כי המחיר של הזכויות נשאר אותו דבר.

איתן כבל: אני שואל, איך אתה נפגע בזה.

איתן כבל: אתה בא לדאוג עכשיו – אני לא אומר את זה חס וחלילה, שלא תבין אותי ממקום אחר.

איתן כבל: אני מנסה לומר את הדבר הבא.

איתן כבל: אני מבין את המקום שלך, אני לא מתריס חס וחלילה כלפיך, אל תתפוס אותי במקום הזה.

איתן כבל: אני רוצה שתגיד לי בדיוק איך הסיטואציה שאנחנו מציעים פוגעת בך?

<עדלי מרכוס: אז גם היא לא פוגעת בי והמחיר לא יירד, אז גם המחיר לצרכן בסופו של דבר לא יירד.

שולי מועלם-רפאלי: אני מתנצלת, אבל אני מנהלת במקביל דיון על המצב הקטסטרופלי של מערכת הבריאות בצפון.

שולי מועלם-רפאלי: אבל כיוון שכבר היינו בדיון המהותי, שאני חשבתי שאנחנו מנהלים, ובמענה לשאלות שנשאלו פה, יש לומר שהן רטוריות, לעניות דעתי, המטרה היא להוריד את העלויות לצרכנים, והדרך לעשות את זה היא בהכנסת סוג של איזונים.

שולי מועלם-רפאלי: אני אגיד פה דברים שגם אמרנו בפעם הקודמת.

שולי מועלם-רפאלי: אין לנו שום עניין שאף אחד יפסיד.

שולי מועלם-רפאלי: כבר הזכרתי שחברי הכנסת יכולים לתת מקסימום שלושה מקומות עבודה לשלושת העוזרים שמתירה להם הכנסת לקחת, ומתוך שכך, אנחנו מבינים שמקומות אחרים שיושבים פה סביב השולחן הם אלה שמספקים את העבודה במדינת ישראל.

שולי מועלם-רפאלי: יחד עם זאת, נראה לי קצת שיש פה איזשהם דברים, לא יודעת, חשבתי שעברנו אותם.

שולי מועלם-רפאלי: מה אני אגיד לך, ידידי זיו, אני לא רואה את אזרחי מדינת ישראל מסתערים על בתי הקפה כדי לצפות בכדורגל.

שולי מועלם-רפאלי: הם ישלמו, אבל הם רוצים לשלם פחות, וזאת לגיטימית במדינת ישראל שאומרת, המטרה של ועדת הכלכלה בדיון על עולם התקשורת היא לנסות לתת ליותר אנשים את האפשרות לשלם פחות כסף, וככה להיכנס לתוך המעגל.

שולי מועלם-רפאלי: שלא נתווכח, אדוני ואני רחוקים בשעות הצפייה בספורט בכלל ובכדורגל בכלל, יש לומר שאני צופת אפס בנושאים האלה לבושתי.

שולי מועלם-רפאלי: נקודה שנייה, זה גם חידוש שעלה פה עכשיו.

שולי מועלם-רפאלי: השידור הציבורי הוא זה שעכשיו יאפשר את זה, יכול להיות שאתה צודק.

שולי מועלם-רפאלי: נראה לי שהדיונים בוועדה ובציבור הישראלי עברו את זה מזמן.

איתן כבל: נכון.

שולי מועלם-רפאלי: זה קצת ללכת עם ולהרגיש בלי - אנחנו לא שם.

שולי מועלם-רפאלי: אנחנו חושבים שדרך מצוינת להוזיל ולאפשר לציבור לקבל את הדבר החשוב שהוא מאמין שמגיע לו וזו צפייה בערוצי ספורט לצורך הדיון עכשיו, היא להכניס עוד שחקנים לשוק הזה - זאת הדרך.

שולי מועלם-רפאלי: בעולם שבו אנחנו נמצאים הכנסת שחקנים נוספים היא דרך מצוינת לאפשר לציבור בחירה גדולה יותר, מחירים שילכו ויירדו, כי יהיו אנשים נוספים שייכנסו ויאפשרו מחירים יותר נמוכים ממה שמקבל היום הציבור.

שולי מועלם-רפאלי: ככה אני רואה את הדבר הזה.

שולי מועלם-רפאלי: אני מאוד מקווה שהדבר הזה זה מה שנתקדם אתו, אדוני יו"ר הוועדה.

איתן כבל: תודה גברתי, אני באמת שמח לשמוע אותך, ואני הייתי שמח שכל חבריי או לפחות רובם יאחזו בעמדה שכזו גם אם באמצע אנחנו יכולים למצוא את עצמנו מנסחים את הדרך להתווכח בדיוק על הדרך.

איתן כבל: אבל אם נקודת המוצא היא באמת ובתמים להגיע למקום שבו את מתכוונת, אז יהיה גם יותר קל למצוא את הניסוח באמצע.

<רותם קמר: אני רוצה להתייחס להערה שלך בנושא.

<רותם קמר: זה לא תפקידה של הוועדה הזאת לדאוג לספורט.

איתן כבל: לא, אמרתי החוק הזה.

איתן כבל: לא אמרתי שאנחנו עוסקים בזה, אישית, עסקתי בזה יותר מפעם אחת.

איתן כבל: אני אומר, כשהמחוקק יצר את החוק הזה, הוא לא התכוון.

איתן כבל: אם יוצא לו בדרך גם את האפשרות לסייע להתאחדות לכדורגל, ולהתאחדות בכדורסל - הרווחנו.

איתן כבל: זו לא נקודת המוצא.

<רותם קמר: אני חושב שזו נקודת נכונה, ואני חושב שפה צריך למצוא את האיזון בין לייצר את התחרות שכולם מדברים, מה שבטח אנחנו לא יכולים להתנגד אליה, ואנחנו חושבים שבסופו של דבר היא תועיל גם לנו כאלה שמחזיקים בזכויות, שנוכל לתת מוצר יותר טוב לצרכנים עצמם.

<רותם קמר: פה אני דווקא מתייחס לרובד הראשון שאנחנו מבחינתנו בוודאי לא יכולים - - - ברגע שמתייחסים לרובד השני, צריך להבין שכל התערבות שהיא התערבות יתר שהיא חסרת תקדים, כמו שאמרתי בפעם הקודמת באירופה, במקומות שאנחנו מתחרים בה, ומשם אנחנו מביאים את המשאבים ואת הכסף כדי שנוכל להעמיד קבוצות, שנוכל להעמיד נבחרת ישראל כמו שצריך.

<רותם קמר: אם אנחנו נקדם נוער, איגוד שופטים, כל המשמעויות של זה, אם אנחנו בדרך גם נהרוס את זה בשם התחרות, שאנחנו דווקא את הקטע הזה אנחנו לא בטוחים לאן הוא יוביל.

<רותם קמר: שמעתי פה את חברי הכנסת, אני חושב ששם צריך למצוא את האיזונים.

איתן כבל: סליחה שאני מתפרץ לדבריך, אתה טועה בתפיסה של כל העניין.

איתן כבל: באמת, אני אומר לך את זה.

איתן כבל: רוצה התאחדות לכדורגל לקבל מימון מהמדינה בסיוע מהמדינה לנושאים הלאומיים, אני אתייצב בין הראשונים כפי שהתייצבתי עד היום.

איתן כבל: זה לא יכול להיעשות אם האזרח ימצא את עצמו נפגע שלא ברצונו, אפילו במעט מהעובדה שהוא הצטרך לבוא ולעשות איזה סוג של מקח וממכר שהוא יקבל את זה במחיר יותר גבוה כדי שאתה תיהנה, תעשה קרן קיימת לכדורגל.

<עדלי מרכוס: לא הייתה תמימות דעים שהמחיר לצרכן יירד.

<עדלי מרכוס: אני לא שמעתי את כל חברי הכנסת אומרים שהמחיר יירד.

<עדלי מרכוס: אז אם זה לא טוב, וזה לא טוב, אז אולי יש בעיה.

איתן כבל: ערבבת שני דברים – בשר וחלב.

איתן כבל: יש את הדיון להורדת המחיר, ועדיין גם אני לא השתכנעתי, סליחה, זה לא קשור אליך, וזה לא קשור אליך.

<עדלי מרכוס: אתה אמרת שזה עובר, למרות שזה לא מוזיל את המחיר.

איתן כבל: לא, לא.

<רותם קמר: זה אתה מדבר על הרובד הראשון.

<רותם קמר: אנחנו ברגע שאנחנו מדברים על המפעלים, זה משהו שהוא לא הכרחי לצורך העניין הזה, זה פוגע בנו - זה מה שאנחנו אומרים.

איתן כבל: תודה.

<רן מלמד: אני שומע בקשב, ובימים שלא הייתי פה צפיתי, או צפיתי אפילו מאוחר.

<רן מלמד: אני תמהה קצת לאן הולכים עם הקטע הזה.

<רן מלמד: נדמה לי שכל מי שמתעסק פה בספורט שכח שספורט לא מתקיים בלי צרכנים שיכולים לצפות בו.

<רן מלמד: יכולים לעשות שמיניות באוויר, וכדי שצרכנים יוכלו לראות אותו, בעיקר צרכנים שאת חלקם אני פה כמייצג שלהם על למעלה ממיליון וחצי אנשים בישראל, ואולי יותר, אם לא תהיה פה הבטחת מחיר או הבטחת הורדת מחיר משמעותית שכולל נושא הספורט, אני חושב שהרפורמה שעליה מדברים לא יוצאת לפועל.

<רן מלמד: אני חושב שצריך לחשוב בצורה הרבה יותר מובנית בהקשר הזה.

<רן מלמד: היום האפשרות להתחבר לטלוויזיה, רב-ערוצית, או לצפות בערוצים כאלה ואחרים, למשפחות רבות זה המקור התרבותי היחידי שיש לו.

<רן מלמד: אני חושש שאנחנו הולכים לא לסייע להם לקבל אותו, הם מוציאים עליו הרבה יותר ממה שהם צריכים להוציא עליו היום.

<רן מלמד: אני חושב שזאת חלק מהמשימה שלכם פה זה לדאוג לכך שיהיה ברחל בתך הקטנה, לא להשאיר לכוחות השוק, נגיד לאיזה רף רוצים להוריד את המחיר.

<יוהנתן בייסקי: אני ממועצת הכבלים והלוויין.

<יוהנתן בייסקי: יש לי כמה הערות קטנות, ידידי מערוץ ONE אמר שהם ערוץ פתוח אבל צריך להתייחס ככה, כדאי היה רק לציין שערוץ ONE בעצמו הגיש בקשה להיות ערוץ בתשלום, לפני שלוש שנים ירד – זה פורסם בתקשורת.

איתן כבל: אדוני, נציג הכבלים והלוויין.

איתן כבל: כשאתה אמרת את זה, חשבתי שזה שהגיע אליך.

איתן כבל: אם קראת את זה בעיתון, גם אני קורא כל יום.

<יוהנתן בייסקי: הגיעו אלינו בשנת 2013, בקשה שלא בוצעה – יש לנו את הבקשה – החליט להקים ערוץ נוסף, אני מתקן את עצמי בתשלום.

<יוהנתן בייסקי: משך את הבקשה מסיבותיו.

<יוהנתן בייסקי: לעניין מה שחברת הכנסת מועלם אמרה קודם, היא צודקת בעיניי.

<יוהנתן בייסקי: מה שקרה עובדתית, זה שערוץ אחד, רשות השידור, היה לה תקציב 80 מיליון שקל.

איתן כבל: מה אתה עכשיו מכניס אותנו לתאגיד, תתקדם.

<יוהנתן בייסקי: הוזכר כאן קודם שיהיה חרם עם ארגונים בינלאומיים מאחר ואנחנו לא נשלם את המחירים שדורשים.

<יוהנתן בייסקי: למיטב הבנתי, אין כאן מערך של ביטוח על מחירים, אלא חובת מכירה.

<יוהנתן בייסקי: אנחנו לא כותבים בחוק מה יהיה מחיר מקסימלי שאפשר יהיה לשלם תמורת זכויות שידור, אלא מכירה לגופים אחרים, ולכן, לדעתי, זה לא רלבנטי.

<יוהנתן בייסקי: תודה.

איתן כבל: תודה לך.

<דרור שטרום: ממש שתי הערות נקודתיות, כי על הפילוסופיה דיברנו כבר אתמול, ואני לא רוצה להאריך בזה.

<דרור שטרום: אני לא חושב שהצעת החוק הזאת כפי שהיא תוריד את המחיר לצרכן.

<דרור שטרום: אבל יש שתי נקודות ספציפיות ששאלת, ואני חושב שיש עליהן תשובה כבר בחקיקה הקיימת שאפשר לאמץ אותה לעניינינו.

<דרור שטרום: אני מדבר כרגע על הסוגיה הראשונה של איך קובעים מחיר בין שניים.

<דרור שטרום: האם החוק צריך לקבוע מחיר ממוצע כפול מספר הצופים החשופים ועוד אלף פרמטרים בתמחור שכל מי שלמד כלכלה מבין אותה, אבל לא מצויים בהצעת החוק.

<דרור שטרום: או שאפשר לנקוט מנגנון אחר, אתמול הצעתי מנגנון שבו יינתן לצדדים תקופת זמן כמה חודשים, ואם הם לא יגיעו להסכמה, אז יכריע בזה השר.

<דרור שטרום: לשמחתי, אתמול הלכתי לעיין בספרי החקיקה, ומצאתי שתי הזדמנויות, הם גם נדונו פה היום שבהם הדבר הזה כתוב כבר היום, לא צריך אפילו להיות יצירתי במיוחד.

<דרור שטרום: אני מדבר פעם ראשונה על התיקון ב-2009 לחוק התקשורת והבזק שבו דובר על כך קודם, רפורמת הסלולר, שם נקבע שהשר רשאי להעניק לאדם רישיון טלפון ברשת אחרת.

<דרור שטרום: אני מתעלם כרגע מהשאלה עם רשת ו-IP – העיקרון הוא כאן שהשר רשאי לעשות את זה רק בהתקיים שני תנאים.

<דרור שטרום: התנאי הראשון הוא – אני מפנה לסעיף 4 לחוק הבזק, לא צריך אפילו להפליג רחוק.

<דרור שטרום: התנאי הראשון הוא שלא הושגה בין הצדדים הסכמה בדבר תנאי השימוש בתוך שישה חודשים ממועד הפנייה של זה שמבקש לזה שנותן.

<דרור שטרום: התנאי השני הוא – שהשר ושר האוצר, אלו שני שרים שם, שר תקשורת ושר אוצר נוכחו כי בעל הרישיון האחר דרש תנאים שאינם סבירים.

<דרור שטרום: זה מנגנון שהחקיקה כבר ישבה עליו, אין שום סיבה לא לאפשר אותו כאן.

<דרור שטרום: בהזדמנות זאת אני רוצה להשלים ולהגיד, שגם בסעיף 5, שהוא סעיף רחב יותר, שנעשה בזמן חקיקת חוק התקשורת, שאותו עשה בזמנו המנכ"ל האגדי של משרד התקשורת דני רוזן, יש מכניזם זהה לגבי קישור גומלין בין שני אנשים שיש להם רישיונות "בזק", בדיוק אותם פרמטרים – כמות זמן, נותנים להם להגיע להסכמה.

<דרור שטרום: היה ולא, מתערבים, ואז קובעים באמת במדיניות מפורטת את הדברים.

<מיילן רוברט טנזר: אני נותן שירותי ייעוץ לגופי ספורט בארץ ובחוץ לארץ.

<מיילן רוברט טנזר: נתתי ייעוץ לכמה גופים פה מסביב לשולחן.

<מיילן רוברט טנזר: אני פה בתוקף תפקידי כיועץ למנהלת הכדורגל.

<מיילן רוברט טנזר: יכול שנאמרו דברים אתמול, לא הייתי פה, קודם כל, לגבי הרובד הראשון שהממונה דיברה עליו, מקובל, תקדים בכל מקום גם בארץ, חובת מכירה על ערוצים, צריך עוד להסדיר את זה ולפרט את זה, אבל זה בסדר, וזה קורה, זה אולי צריך לקרות אפילו.

<מיילן רוברט טנזר: לגבי הרובד השני של אי-בלעדיות על תכנים, יכול להיות שיש מקומות שזה קורה שאני לא יודע.

<מיילן רוברט טנזר: אני לא יודע איפה זה קורה בעולם.

<מיילן רוברט טנזר: אני אמרתי כאשר שמעתי את זה – זה כמו שאבא שלי, זכרונו לברכה, שאמר כשהאמריקאים פלשו לעיראק ב-2003, הוא אמר יופי שנכנסים להפיל את סאדאם, אין להם מושג איך הם הולכים לצאת משם וכמה שהוא צדק.

<מיילן רוברט טנזר: כך אני רואה את העניין הזה - אם זה קורה בעולם שמישהו יגיד לי.

<מיילן רוברט טנזר: זה לא קורה – מעבר לזה שספקי תוכן מהעולם באמת יעלו על בריקאדות על העניין הזה, אם המדינה רוצה לעשות את זה שינסו את זה.

איציק שמולי: סליחה, לא דיברנו על ההיבט הזה של הקשר בין מי שמוכר את הזכויות בחו"ל, למי שקונה אותם בארץ.

איציק שמולי: מה המשמעות של - - -

<מיילן רוברט טנזר: יבואו הגופים האלה, הליגה האנגלית, המונדיאל, מי שלא יהיה, ויגידו, אנחנו לא מוכרים ככה, זה לא עובד ככה.

<מיילן רוברט טנזר: בכל העולם אני הייתי המנכ"ל המייסד של ערוצי הספורט, ואני יודע מה זה שוק מכירת הזכויות – הכול עובד על בלעדיות, גוף קונה בבלעדיות.

<מיילן רוברט טנזר: אם הוא רוצה למכור אחר כך, כמו שצ'רלטון קנו את הזכויות על ליגת על בכדורגל, ומכר אחר כך לערוץ הספורט, זה משהו אחר, זה מכירת משנה וזה מקובל, וזה חשוב וזה טוב, וכו' - אבל אין דבר כזה שלא קונים לא בבלעדיות.

<מיילן רוברט טנזר: כלומר, אם צריך להוריד את המחיר לצרכן, אבל צריך לחפש את הבעיה איפשהו באמת, לא לחפש את זה בחוליה הלא נכונה בשרשרת.

<מיילן רוברט טנזר: הדבר האחרון שאני רוצה להגיד בעניין הזה, שזה לא יזיז לליגה האנגלית, או זה לא זיזי לוויפ"א שלא ימכרו לישראל, זה פרומיל, אפילו פחות מזה בתקציב שלה.

<מיילן רוברט טנזר: אבל זה כן יכול להיות מכת המוות לספורט הישראלי.

<מיילן רוברט טנזר: אני פה במסגרת הכדורגל הישראלי, זה בהחלט יכול להשפיע.

איתן כבל: למה.

<מיילן רוברט טנזר: כי הכדורגל הישראלי, כמו בכל מקום, גם אני חושב שזה רלבנטי גם לכדורסל.

<מיילן רוברט טנזר: גילוי נאות, אני עובד עם עדלי, אבל גם בכלל לכדורגל הישראלי, כל הספורט הישראלי צריך להחריג את זה, מכיוון שמכאן בא כל הכסף שלהם.

<מיילן רוברט טנזר: לא מוכרים את זה לחוץ לארץ, או אם מוכרים את זה לחוץ לארץ זה לא שוק.

<מיילן רוברט טנזר: מה שמקבלים מהשוק לישראל, זה הכסף, זה מה שהולך לקבוצות, זה מה שהולך לשחקנים, זה מה שהולך למתקנים, זה מה שהולך לנוער, זה מה שהולך בכלל לענף.

<מיילן רוברט טנזר: ענף הכדורגל מעסיק אלפי אנשים, לדעתי, הוא מקור הבידור העיקרי למאות אלפי, אם לא מיליונים של אנשים.

<מיילן רוברט טנזר: אני חושב שלשחק, לעשות ניסיונות על הכדורגל האנגלי, אני חושב שזה דבר שאפשר לתקן, אבל אתה לא הולך לעשות ניסיונות על הספורט הישראלי ועל הכדורגל הישראלי.

<מיילן רוברט טנזר: תקלה במכונית, אתה יכול לתקן.

<מיילן רוברט טנזר: תקלה במטוס זה התרסקות, וככה אני רואה את זה עם הספורט הישראלי.

<שלומי פריזט: כמה הערות לעניין שב"עובדה".

<שלומי פריזט: ההחלטות של נציבות התחרות האירופאית גם לגבי הפרמייר ליגה אנגלי, גם לגבי הבונדס ליגה הגרמני, וגם לגבי וויפ"א, הכריחו אותם בעצם לא למכור בבלעדיות.

<שלומי פריזט: לקחת את התוכן שלהם, לחלק אותו לחבילות, ולמכור חבילות מאוזנות כפי שקראה הנציבות האירופאית, כדי שלא יווצר מונופול על התוכן שלה.

<רותם קמר: זה בטריטוריה מקומית, זה לא באינטרנשיונל.

<רותם קמר: אתה מתבלבל, גם בארץ זה מחולק – זה בלבול גדול.

<מיילן רוברט טנזר: והחבילות הן בבלעדיות.

<שלומי פריזט: בוא נסכים על העובדות.

<שלומי פריזט: האם זה נכון שוויפ"א לא יכולה בטריטוריה שבה היא מוכרת על-פי נציבות אירופה, תחרות האירופאית, לא למכור בבלעדיות, אלא לחלק את התוכן שלה, וזה נכון לפרמייר-ליג, וזה נכון לבונדס ליגה, זה החלטות מ-2003, 2005, 2006.

<אדר זהבי: עובדתית זה לא נכון.

איתן כבל: תודה.

<שלומי פריזט: אדוני, עוד הערה אחת, אין חשש שלא ימכרו לישראל.

<שלומי פריזט: אני רוצה להגיד גם לחבר הכנסת שמולי, וגם לאנשים אחרים שהעלו את החשש הזה.

<שלומי פריזט: אין חשש שהפרמייר ליג לא ימכור לישראל כתוצאה מהרפורמה, מכיוון שכל מי שרוצה יכול להציע כל מחיר שהוא רוצה - בוא נדבר על האינטרס.

<שלומי פריזט: יש לך שתי ברירות, אתה ערוץ הספורט, אם אתה תקנה את הפרמייר ליג, כל המתחרים שלך הצטרכו לשלם לך.

<שלומי פריזט: אם אתה לא תקנה, אז פשוט - - -

<אדר זהבי: ואז החמצת את המטרה של להוריד את הזכויות.

<אדר זהבי: מחיר הזכויות עולה, מה עושים עם זה?

<שלומי פריזט: למה שהוא יעלה.

<שלומי פריזט: קודם לא היה לך אינטרס, ועכשיו יש לך יותר מדיי אינטרס, תחליט.

איתן כבל: הבנתי.

<רותם קמר: עוד הערה קטנה, הוועדה הזאת, ואתה היית חלק ממנה, לקחה בחשבון את כל הנושא של זליגת התכנים - - - בסופו של דבר, כשבאים להגן על הצרכן במובן הזה, גם אנחנו היינו שותפים על אירועים מסוימים שהם צריכים להיות תחת רגולציה שהתאפשרו להגיע לכל אחד ואחד.

<רותם קמר: ברגע שאנחנו נותנים את המענה הזה, מצד שני, מאפשרים את אותו רובד ראשון שאנחנו מדברים עליו מבלי להיכנס לרובד השני, אז אנחנו גם מייצרים את התחרות, וגם מאפשרים לקהל להגיע לתכנים המעניינים.

<מוטי בורנשטיין: אני ממנהלת הליגות, אני גם אמון על קשרי חוץ, וכנראה כמו אולי מעטים בשולחן הזה, גם אדבר עם ליגות מחו"ל ועל התפיסה שלהם.

איתן כבל: בוא, ספר לנו בדיוק הפוך ממה שאחרים אומרים.

<מוטי בורנשטיין: רק נקודה של חבר הכנסת שמולי, שבעצם המהלך הזה יכול להפחית את מחירי השידורים מחו"ל.

<מוטי בורנשטיין: עם כל הכבוד, זה הליגה האנגלית מוכרת ב-8 מיליארד יורו בכל העולם.

<מוטי בורנשטיין: הליגה האנגלית לא תאפשר לעצמה למכור פה מוצר בזול כי בסופו של דבר הליגה האנגלית תציב מחיר - - -

<דרור שטרום: יש שאלה פשוטה לגבי הצורך וגם מה שעורער פה שהוא החלק היותר בעייתי של הצעת החוק, וזה העברת תכנים בין מתחרים, אני הערתי על כך אתמול.

<דרור שטרום: אבל יש שאלה מאוד מעניינת ומאוד מעשית.

<דרור שטרום: אם חושבים שהבלעדיות היא הבעיה, למה במקום כל הסעיף הארוך הזה אין סעיף שיש בו שורה אחת.

<דרור שטרום: אין מכירת תכני ספורט לישראל בבלעדיות.

<דרור שטרום: הרי לכאורה אם הבלעדיות היא הבעיה, והיא מנפחת את המחירים, אז לכאורה היה מספיק לבוא ולהגיד למדינת ישראל אין הסכמי בלעדיות – למה לא עשו את זה?

<דרור שטרום: כי מבינים.

<ניר יוגב: חשוב למה שדרור שטרום אמר – בוא נחכה חצי שנה, בוא ניתן לצדדים לדבר, בוא נראה אם הם הגיעו.

<ניר יוגב: אנחנו אחרי זה אדוני.

<ניר יוגב: אנחנו כבר שנתיים אחרי.

<ניר יוגב: הממשלה הביאה לוועדה משהו מבושל מאוד, זה נידון בוועדת פילבר.

<ניר יוגב: ישבו משרדי האוצר והתקשורת, דנו בטענות.

<ניר יוגב: ישבה ועדה עם נציגים מהממשלה, בחנה את הנושא והגיעה למסקנה שהדבר הזה נכון, ולכן פרסמה את מסקנות ועדת פילבר שהוא מה שנמצא לפניכם.

<ניר יוגב: באה הממשלה והחליטה להביא את זה לוועדה, זה משהו סופר מבושל, זה לא איזה שליפה של מישהו מהמותן שמביא את זה כרגע לדיון בפעם הראשונה.

<דרור שטרום: למה אתה לא אומר רק שיש לך את הערוצים שלנו, אני לא מבין.

<דרור שטרום: אתה עושה כאילו חצי שנה עברה ואין לך אותם.

<דרור שטרום: יש לך את הערוצים שלנו.

<ניר יוגב: אין לי את הערוצים של צ'רלטון.

<ניר יוגב: זה המצב, המצב הוא שאין לנו את הכדורגל הישראלי בסלקום מסיבות מסוימות, אני לא מבקש ממך להגן על ההחלטה הזו.

איתן כבל: חברים, את המשא-ומתן לא פה.

<אדר זהבי: כמה מלים בקצרה, אני גם אנסה לא לחזור לא על הדברים שנאמרו פה.

<אדר זהבי: קודם כל, חשוב להבין שאין שוק עם רגולציית ספורט בעולם כמו בישראל, אין שוק כזה.

<אדר זהבי: אמפירית, וזה קל מאוד לבדוק, אנחנו סך הכול מתעסקים בעובדות, כבר אמרנו את זה אתמול, אבל צריך להדגיש.

<אדר זהבי: כל מקום שהייתה התערבות, הייתה עליית מחיר.

<אדר זהבי: זאת אומרת ציינו פה מכרזים – מה היה באנגלית, מה היה בסינגפור.

<אדר זהבי: כל מקום שהתערבו, צריך לראות שהיה עליית מחיר לצרכן, ועליית מחיר לצרכן, זה בסופו של דבר מה שאתם מדברים.

<אדר זהבי: נקודה שנייה שאני חושב שצריך להדגיש.

<אדר זהבי: יש פה קצת התבלבלות בין רמת הפלטפורמה לרמת הערוצים.

<אדר זהבי: דיבר פה חברי לגבי אל-ג'זירה, אז להגיד את האמת הם משלמים לאל-ג'זירה יותר מאשר משלמים לערוצי צ'רלטון, התמורה היא פחותה.

<אדר זהבי: עוד פעם, התמורה של ערוצי הספורט בישראל היא הנמוכה בעולם לעומת מה שמקבלים.

<אדר זהבי: בסופו של דבר, ולעצם העניין, אני חושב שיוסכם שהעניין פה הרבה יותר פשוט ממה שאנחנו מנסים לעשות אותו.

<אדר זהבי: כל נושא של מכירת מפעלים שדובר פה קודם הוא מסורבל.

<אדר זהבי: אני חושב שכוונת המחוקק היא בסופו של דבר להיכנס למקום שיהיה מתחרה אחד בכל תחום – ציינתי "אוסם" ו"עילית" שימכרו אותו דבר.

<אדר זהבי: חברות תרופות שימכרו אותו דבר, או אפילו ערוצי ספורט שימכרו אותו מוצר.

<אדר זהבי: הכוונה היא שבסך הכול בסופר-מרקט מוצר אחד כי בעצם זה מייתר את שלושת החברות – ספורט אחד, ONE וערוץ 5.

<אדר זהבי: אם הם ימכרו אותו דבר, אז בעצם למה צריך את שלושתם?

<אדר זהבי: - זו לא הכוונה.

<אדר זהבי: בסופו של דבר, כמו שניר אמר, גם המעגל הוא דיי קרוב לסיום, בסלקום חוץ מאשר את יורו-ספורט, וספורט אחד יש את כל הערוצים.

<אדר זהבי: מדובר פה בסך הכול על הבעיה, היא בעיה הרבה יותר קטנה ממה שעושים אותה.

איתן כבל: נכון.

איתן כבל: אנחנו רוצים שיהיה לכולם את כל החבילה והם התחרו ביניהם מי החבילה שלו תהיה יותר זולה.

איתן כבל: בשורה התחתונה היום החבילות מעמיסות – הרי בדיוק על זה אני מדבר.

איתן כבל: שהיום החבילות של הספורט מאוד מעמיסות.

<אדר זהבי: החבילות של הספורט הן הזולות בעולם - חשוב להדגיש.

<אדר זהבי: המחיר לצרכן לא יוזל.

איתן כבל: יש לנו פה כמה פלטפורמות.

איתן כבל: קודם כל זה ש"יס" ו"הוט" טוחנים אותנו זה אחד - זאת פלטפורמה הבסיסית.

איתן כבל: הרי אני מדבר כבר שנים על שכל אחד יבחר לו את מרכולתו, אבל זו לא הצעה עכשיו, מה אני אלך עכשיו להמציא את הגלגל?

איתן כבל: העובדה היא שאני מקבל מעט מדיי עבור יותר מדיי כסף בתפיסה שלי.

איתן כבל: יש לי 7,000 ערוצים שזה לכאורה מרשים, ובסוף, כשאתה בודק את עצמך בכמה אתה מבקר, אתה בקושי על יד אחת.

איתן כבל: על זה, אנחנו באים ומוסיפים נדבך נוסף.

איתן כבל: ומהו הנדבך?

איתן כבל: זה מה שנקרא הקש ששובר את גב הגמל.

איתן כבל: ערוצי הספורט הם בדיוק הקש ששובר את גב הגמל.

איתן כבל: מה הנקודה היא, התקווה.

איתן כבל: כאן הוויכוח, וכאן אתם לוקחים אותי כל הזמן למקומות שבינכם, שאין להם דבר וחצי דבר למה שאני מצפה מכם.

איתן כבל: מאז שהתחלנו את הדיונים אתם עסוקים רק בעצמכם.

איתן כבל: אז זה לגיטימי, השאלה היא איפה הגבול.

איתן כבל: אני אומר את זה גם לחברי הכנסת.

איתן כבל: זה שהם באים וכל הזמן אומרים לי, אנחנו הכי זולים, ואני, ואני, זה בסדר גמור.

איתן כבל: אמרתי בפתיחת הדיון הקודם, שאנשים שאני מעריך את עמדתם, והם לא באמת קשורים, אמרו לי ובצדק, תשמע, חבילת הספורט בישראל היא מהטובות שיש בעולם, היא גם מהזולות ביותר.

<אדר זהבי: אז יכול להיות שאנחנו לא יורים לכיוון הנכון בכיוון הזה.

איתן כבל: מה אני מנסה כל הזמן לומר.

איתן כבל: נקודת המוצא, ואף אחד עד לרגע הזה לא הצליח לשכנע שזה לא בדיוק כך.

איתן כבל: הכוונה היא שבנסיבות האלה שערוצי הספורט, זאת אומרת, ערוץ הספורט, צ'רלטון, ו-ONE – שלושתם, אם יהיה להם כל אחד את הכול, כל אחד ירצה להיות על הפלטפורמה, הוא התחרה ביניהם, הם התחרו על סלקום, הם התחרו על פרטנר, הם התחרו על עידן פלוס, הם התחרו על כולם, ובנסיבות האלה - - אדוני המנכ"ל, אתה לא מר ערוצים, אתה מנכ"ל התאחדות לכדורסל.

איתן כבל: אתה מנסה להפליג, וזה בסדר גמור.

איתן כבל: אני לא רוצה שאתה תגן - - - יש לך נקודה אחת פה – להגן על הכדורסל הישראלי.

איתן כבל: ואם השיטה כמו שהצגת אותה, והצגת אותה בכבוד, עזוב, אל תלך למקומות שאתה לא צריך.

איתן כבל: אני אומר את זה לכם, נכון לרגע הזה, הוויכוח שאני עדיין לא מצליח להשתכנע בו, האם סיפור הדרך שהאוצר הניח כאן בפנינו ייתן בנקודת הקצה באמת את הורדת המחירים.

איתן כבל: אני לא אומר את זה במלים הגבוהות, אני מקווה, אני לא בא למלים גבוהות.

איתן כבל: אני רוצה לדעת - -

<אדר זהבי: בוודאות לא.

איתן כבל: לא חשבתי אחרת שתגיד.

איתן כבל: אבל תציע לי הצעה.

<אדר זהבי: לא, זה לא אני אומר.

<אדר זהבי: מה שאני אומר תסתכל מסביב בעולם.

<אדר זהבי: אני אומר בצורה אמפירית לבדוק את זה.

איתן כבל: זה מה שאני רוצה שאתם תקשיבו.

איתן כבל: זה מה שמעניין אותי.

איתן כבל: אל תתחיל להסביר לי הוא קיבל ינוקא, לא קיבל ינוקא, עשה כך, הוא בא, הוא הלך.

איתן כבל: זה לא מעניין אותי.

איתן כבל: אני רוצה בסיפור הדרך, בשלב הראשון, לראות באמת שהסיפור שאתם מציגים בפנינו באמת מקדם אותנו.

<שלומי פריזט: לא, רק כדי להסביר למה המחיר יורד.

<שלומי פריזט: המחיר חייב לרדת, אין דרך אחרת רק יירד.

איתן כבל: סליחה, זה לא מעניין אותי.

איתן כבל: אם הרי הסיפור היה שאתם הייתם מצליחים להגיע ביניכם להבנה, אתם הייתם מצילים אותנו מהדיון הזה אבל בהבנה מסחרית, לא הבנה עכשיו שאני ביקשתי.

איתן כבל: הרי מה שמבקש זיו כל הזמן, אם השוק – הרי למה אנחנו פה מרזים?

איתן כבל: בזכות הציבור לדעת, אז אני איידע אותך.

איתן כבל: שאם השוק היה יודע להתנהג כמו שאנחנו חשבנו שצריך, לא להוריד לנו שנראה באפס, או בחינם, אף אחד לא מבקש.

איתן כבל: הוא מספיק משוכלל היום שוק הספורט, שהוא יודע לדבר בינו לבין עצמו בשפה שהיא מורידה את המחיר.

איתן כבל: אבל אם לא, לא היינו פה.

איתן כבל: מה שאני מנסה לומר לכם בשורה התחתונה, סיים את הדברים שלך, ואני רוצה את התשובות שלכם.

<אדר זהבי: מה שאני אומר הוא, שבסך הכול השאלה הרבה יותר פשוטה ממה שעושים אותה, כי מתוך הנחה שהרובד הראשון הוא מאוד בעייתי, הרובד אני מתכוון של המפעלים, הוא מאוד בעייתי ליישום גם מבחינה משפטית יכולים לבוא לך הליגה הספרדית ולהגיד לך, חבר'ה, אין לך את הזכות להנחות את הליגה הספרדית לשום גוף אחר, והסכמית אסור לך לעשות את זה ובזה נגמר העניין.

<אדר זהבי: יתרה מזאת, אני אומר, אני גם בטוח שהמחוקק לא מתכוון לגמור את התחרות בכל המגזרים, בכל התחומים בבת אחת כמו שהוא רוצה לעשות פה - זה לא כוונת המחוקק.

<אדר זהבי: לכן אני אומר, בסך הכול הדבר מאוד פשוט, וכמו שאתה זיקקת את זה, וזיקקת את זה מאוד יפה, בסופו של דבר צריך לגרום לזה את הרצון ההדדי שלנו ושל הגופים האחרים שאנחנו נהיה בכל הפלטפורמות.

<אסף וסרצוג: אשתדל בקצרה כדי להתייחס לנקודות המרכזיות, בעיקר מה שחבר הכנסת שמולי העלה פה.

איתן כבל: אתה כנראה עוד לא הבנת מספיק.

איתן כבל: אתה תענה לשמולי בנקודה הזאת כיוון שהוא פה ושאל.

איתן כבל: אבל מעבר לזאת, אותי מעניין עכשיו שפעם אחת ולתמיד, לא ליד, לא כאילו, תזקק את סיפור הדרך.

<אסף וסרצוג: שני דברים מרכזיים שעלו פה, זה האם המחיר יירד, ומה מידת ההתערבות.

<אסף וסרצוג: קודם כל צריך להגיד, עלה פה הרבה לאורך הדרך העניין של קונה מרצון, מוכר מרצון.

<אסף וסרצוג: קונה מרצון, מוכר מרצון זה בשוק שהוא חופשי לגמרי, שאין בו מגבלות.

<אסף וסרצוג: אנחנו חסידי שוק חופשי, וכמו שאמרה פה הממונה, אנחנו נטיף לו כל הזמן, אבל זה שוק שכרגע יש בו עיוותים.

<אסף וסרצוג: שוק שנשלט על ידי דואופול ברמה של הפלטפורמות, ותוכן שהוא תוכן מונופוליסטי, תוכן ספורט לא יעזור, תוכן מונופוליסטי יש אחד ממנו, זה לא כמו סידרה שאתה יכול להשוות, יש בו שלושה גופים דומיננטיים בו כרגע, זה לא שוק של קונה מרצון מוכר מרצון, וצריך להבין את זה.

<אסף וסרצוג: יש כוח עודף לצורך העניין לערוצי הספורט במקרה הזה.

<אסף וסרצוג: מכיוון שפלטפורמה חדשה, ראה ערך סלקום, יכולים להאיץ תוכן, זה לא בעיה, אפשר להסתכל בדוחות הכספיים שמראות את קצב גיוס המנויים שלהם, כמה הוא היה לפני שהגיע עליו ערוץ ספורט, כמה שהוא היה אחרי שהגיעו אליו ערוצי הספורט.

<אסף וסרצוג: אני מניח, לצורך העניין, במקרה פרטנר או שחקן חדש לצורך העניין שייכנס זה בדיוק אותו דבר.

<אסף וסרצוג: ברגע שאין לך את ערוצי הספורט, זה יכול או למנוע את הכניסה שלך לשוק, ובטח, ובטח זה חסם מעבר מאוד משמעותי.

<אסף וסרצוג: מכיוון שזה לא שוק של קונה מרצון, מוכר מרצון, אנחנו מתערבים.

<אסף וסרצוג: המחיר יירד, הוא יירד בשני רבדים שאנחנו מטפלים בהם.

<אסף וסרצוג: הדבר הראשון, הוא למנוע שמערוצי ספורט יהיה חסם מעבר, וזה שאנחנו מכריחים אותם למכור.

<אסף וסרצוג: יש פה הנחה לאורך כל הדרך שאמרה, אנחנו לא מתערבים במחיר.

<אסף וסרצוג: המחיר נקבע על-ידי ערוצים.

<אסף וסרצוג: כל מה שאנחנו אומרים, הוא לא יכול להיות מופלה.

<אסף וסרצוג: כלומר, אתה צריך למכור במחיר שהוא מחיר למנוי – מחיר הערוצים, מחיר למנוי.

<אסף וסרצוג: הוא צריך להיות בעצם כל ספק, כל פלטפורמה תשלם כפול מספר המנויים שיש לו.

<אסף וסרצוג: וככה, כמו שאתה אומר, אני הולך ואני לא משלם באותו מקום, יהיה לי במבה וגם בסלקום, וגם ב"יס" וגם ב"הוט" אבל כל אחד ישלם לפי חלקו.

<אסף וסרצוג: בסופו של דבר, כיוון שהערוץ קובע את המחיר, אתה גם לא פוגע במודל, ואנחנו לא מתערבים, ואין לנו רצון להתערב במחיר - זו הסיבה המרכזית שהמחיר יירד.

<אסף וסרצוג: אני פחות אוהב להשתמש בדוגמאות בדרך כלל.

<אסף וסרצוג: יש לנו פה את סלקום.

<אסף וסרצוג: אם לצורך העניין היה לך את צ'רלטון או סלקום, אתה היית משלם על חבילת טריפל, זה כולל את כל האינטרנט והטלוויזיה וכל ערוצי הספורט שקיימים היום – 220 עם ממיר אחד, 250 עם שני ממירים.

<עדלי מרכוס: אבל אם היה להם את הכדורים זה יותר יקר.

<אסף וסרצוג: לא, בלי מפעלים בלי כלום.

<אסף וסרצוג: אם הוא רק צ'רלטון היה עולה עכשיו - - - עם ספורט, עם הכול.

<אסף וסרצוג: יש לו היום את ONE ויש לו את ערוצי הספורט, תוסיף את צ'רלטון, 250 שקל, טריפל בבית, עם אינטרנט עם ספק, עם טלוויזיה, עם הכול, ועם כל ערוצי הספורט.

איתן כבל: ואני לא עובר.

<אסף וסרצוג: זה אתם תצטרכו לשכנע את היו"ר.

<אסף וסרצוג: זו בעיה שלכם לא שלי.

<אסף וסרצוג: אבל זה הורדת מחירים קלאסית, אין פה מעבר.

<אסף וסרצוג: ואם ייכנס שחקן חדש לשוק, פרטנר, או לא משנה מי זה יהיה - - -

<הרן לבאות: הצטרך להגביה את המחיר.

<אסף וסרצוג: בדיוק, על מה הוא ייכנס?

<אסף וסרצוג: אם הוא מוכר את אותו ספורט וכולם מסדרות טובות, לכולם יש סרטים טובים, בדרך כלל חלק גדול מהתוכן הוא זהה – על מה הוא יכול להתחרות?

<אסף וסרצוג: על שירות המחיר.

<אסף וסרצוג: הוא הצטרך לבוא ולהיכנס למחיר יותר נמוך.

<אסף וסרצוג: זה הרובד הראשון הכי משמעותי, והוא גם – אני מעריך דיי מיידי - - - הרובד השני הוא של מחירי הזכויות, ושם זה מאוד פשוט.

<אסף וסרצוג: ברגע שיש בלעדיות, יש לך מונופול בצד שמוכר.

<אסף וסרצוג: יש לך - - - בצד שקונה.

<אסף וסרצוג: לא יעזור, תמיד המחיר יהיה המחיר הכי גבוה שאפשר להוציא.

<אסף וסרצוג: זה תוכן מונופוליסטי, רוצים אותו.

<אסף וסרצוג: ברגע שאתה שובר את הבלעדיות, המחיר הזה יכול לרדת.

<אסף וסרצוג: נכון, אפשר לעסוק במשחקים.

<אסף וסרצוג: יבואו בעלי זכויות מחו"ל ויגידו, אנחנו לא מוכרים מתחת למינימום, זה יכול לקרות, זה לא אומר שלא.

איציק שמולי: מה תעשה אז?

<אסף וסרצוג: שם זו בעיה אחרת.

<קריאות: - - -

<שלומי פריזט: זה יכול לקרות גם היום, הליגה האנגלית יכולה לקבוע את המחיר שלה גם היום אדוני, אף אחד לא לקח את לה את הזכות הזאת.

<דרור שטרום: אבל אין להם סיבה לעשות את זה כי אתה לא מעוניין - - -

איתן כבל: אבל חברים, אתם רואים איך זה – זה שנכנס או זה שיוצא.

איתן כבל: אבל, חברים, אתם רואים איך זה, זה שנכנס או זה שיוצא – זה שרוצה להיכנס הוא אדם פתוח מאוד כמוך וזה שרוצה לשמור על זה הוא אדם סגור לחלוטין.

איתן כבל: חבר'ה, די לקפוץ אחד על השני.

איתן כבל: נו, מה, חשבתי שתלכו פתאום מחובקים אל השקיעה?

איתן כבל: די, תעזבו.

איתן כבל: נו, בחייכם.

איתן כבל: הבנתי.

איתן כבל: זה כבר לא משכנע.

איתן כבל: אמרתי לכם, אתם עוד לא הפנמתם.

איתן כבל: אתם עסוקים בעצמכם.

איתן כבל: אתם לא עסוקים בצרכנים ולא עסוקים בנו.

איתן כבל: בבקשה.

<אסף ורצוג: אני אסיים בזה שאני אגיד לגבי מה שנאמר פה, שלכולם יהיו את אותם דברים, את כל המפעלים על כולם, אז זה לא נכון.

<אסף ורצוג: הגבלנו את מספר המפעלים לשבעה מפעלים מוגדרים שיהיו בו זמנית, בכל נקודת זמן.

<אסף ורצוג: המטרה שלנו – וגם אמרנו את זה באופן ברור – היא שאנחנו רוצים שיהיה גם בידול בין הערוצים, זה יותר מבסדר.

<רותם קמר: איך יהיה בידול?

<אסף ורצוג: כי יש רק שבעה מפעלים ויש קצת יותר משבעה מפעלים.

<רותם קמר: שבעה המרכזיים, המעניינים.

<רותם קמר: איזה בידול יהיה?

<רותם קמר: את מי זה יעניין הליגה הבלגית והטורקית?

<אסף ורצוג: לא, יש בדרך עוד ליגה אנגלית, ספרדית, איטלקית, גרמנית, אולימפיאדה, יורו, מונדיאל, ליגה ישראלית בכדורגל.

<אסף ורצוג: יש כל כך הרבה מפעלים, שבעה לא מספיק.

<רותם קמר: אבל אתה לוקח את המרכזיים.

<אדר זהבי: אנחנו סומכים עליכם שתדעו להוסיף אם יש צורך.

<רותם קמר: פה אתה לוקח את זה עוד צעד קדימה, תישאר איפה שהיית עד עכשיו.

<אסף ורצוג: אז חשוב לי להגיד, מספר המפעלים הוא מוגבל.

<אסף ורצוג: מה שאומר, שיהיו גם מפעלים שונים בכל אחד מהערוצים ויהיה בידול מסוים בין הערוצים, וזו לחלוטין מטרה מוצהרת פה.

<אסף ורצוג: המטרה היא שלא כולם יציעו את אותו דבר כי אז ברור לנו שפשוט יהיה ערוץ אחד.

<מרדכי ברונשטיין: הגידול יהיה המפעלים הזרים.

<אדר זהבי: חבר'ה, זה הרס, הרס ערוצי הספורט.

איתן כבל: חברים, אני לא ביקשתי ממנו לסיים עם המשפט שהוא סיים.

איתן כבל: יש כאן שני נושאים על השולחן: יש את חובת המכירה של הערוצים ויש את חובת המכירה של המפעלים.

איתן כבל: אני מודה שחובת המכירה של המפעלים היא עניין הרבה יותר קשה גם לי.

איתן כבל: זה לא אומר שאנחנו לא צריכים למצוא את הדרך.

איתן כבל: עדיין לא מסודר לי העניין הזה בראש.

איתן כבל: אני עדיין רואה בו – אתה בהתארגנות להגיד משהו?

איתן כבל: בבקשה, תתקדם.

<עדלי מרכוס: שאלה רק – המכירה היא לפלטפורמה או לערוצים?

איתן כבל: לערוץ, לערוץ.

<אדר זהבי: בכל מקרה, המכירה של הערוצים מייתרת את המפעלים.

<איתמר חרמון: כפי שהוסבר בדברי ההסבר – וזה גם הוסבר קודם לכן בדוח ועדת פילבר – אם לא עושים את שני הכלים האלה ביחד, גם מפעלים וגם ערוצים, אז התועלת של הורדת המחיר, שהיא מה שאתה מכוון אליו, כבוד היושב-ראש, לא תושג.

<אדר זהבי: זה בכל מקרה.

<אדר זהבי: אמרו את זה שאי אפשר, שמחירי הזכויות לא ירדו, ולכן לא הלאמה כזאת ולא הלאמה אחרת תוכל לעזור, חברים.

<אדר זהבי: בואו נשים את הדברים על השולחן.

איתן כבל: תודה.

איתן כבל: השתכנעתי עוד יותר בעיסוק העצמי, באובססיה שיש לכם כל אחד עם עצמו.

איתן כבל: חברים, אני רוצה להגיד את הדבר הבא, אנחנו נתחיל את ההקראה אבל אני רוצה לכוון לאן אני רוצה ללכת.

איתן כבל: אנחנו כמובן נשב באופן אישי עם האוצר ואם יהיה מי מחברי הכנסת שתהיה לו עמדה מקדמת אני גם אשמח לשמוע.

איתן כבל: תראו, העניין של חובת המכירה קיים, לא מעניין אותי מה אתם אומרים – תהיה חובת מכירה.

איתן כבל: אני רוצה להתכוונן למנגנון שהציע אותו דרור שטרום, אבל אני מודה, דרור, שהוא לא מספיק טוב בעיני.

איתן כבל: אני אומר לך את זה.

איתן כבל: הוא כיוון, הוא כיוון שאומר שתהיה תחרות.

איתן כבל: אנחנו לא רוצים להתערב בתוך התחרות, אני לא בטוח שחוסר התחרות – מה מטריד אותי?

איתן כבל: אני הולך להגיד משפט שאני לא יודע מה האמת בו אבל אני אומר אותו כדי שנדע גם כן במה דברים אמורים: היום, למשל, "סלקום" נמצאת במשא ומתן עם "צ'רלטון" וכל אחד מטיח כלפי רעו שהמשא ומתן לא יתקדם כי "סלקום" טוענת שהוא רוצה ממנה מחיר גבוה – אני לא נכנס לזה, זה לא מענייני בכלל – ומצד שני אומרת "צ'רלטון": סליחה, זה לא הדיון, הוא יודע שיש פה דיונים בוועדה, הוא בונה שהוועדה תכדרר את "צ'רלטון" ותעשה לו את העבודה.

<ניר יוגב: שנתיים, שנתיים.

איתן כבל: אדוני, לא.

איתן כבל: יש להם חוזים באצטגנינים - - -

<אדר זהבי: מדי שבוע דוחים אותנו - - -

איתן כבל: סליחה.

איתן כבל: חברים יקרים, כל אחד יש לו, אדר זהבי, את האצטגנינים שלו.

איתן כבל: אתה רואה כוכבים והוא רואה כוכבים, זה אמר לך לחכות שנתיים מהסיבה וזה אמר לו לחכות מהסיבה.

איתן כבל: חבר'ה, זה לא מעניין.

איתן כבל: אני מנסה לייצר פה את המנגנון שהצדדים המתמחרים ביניהם, או מתווכחים ביניהם, יבינו שהם פועלים בשוק חופשי אבל בתוך כללי משחק.

איתן כבל: זו כוונתי.

איתן כבל: אני חייב לייצר את המצב שבו – אני יודע, וסרצוג, הפנים שלך, כמו שאומרים, יהיו קמטים.

איתן כבל: סבתא שלי היתה אומרת: אל תעשה את הפנים כך, יהיו לך קמטים.

איתן כבל: אז אני מזהיר אותך, שלא יהיו קמטים בגיל צעיר, אתה בחור יפה, אז בבקשה.

איתן כבל: מה שאני מנסה לומר לך, וסרצוג, שלפני שאתה מקמט את פניך אני אומר לך שזה הכיוון שבו אני רוצה למצוא את עצמנו ביחד, אנחנו מספיק יודעים לעשות את הדברים, ועשינו את זה לא רק פה, גם בדברים נוספים.

איתן כבל: רק אם תשכנעו אותי – אני רוצה שתבינו גם באוצר, אתם תמיד מתנהגים כאילו משה רבינו פראייר לידכם.

איתן כבל: כאילו אתם עם הלוחות - - -

<אסף ורצוג: כתבנו אותן.

איתן כבל: מהדסים לעבר בני ישראל.

<הרן לבאות: זה דוחות "אקסל", אדוני, זו בעיה.

איתן כבל: אין עליכם.

איתן כבל: כאילו מי שייגע, יאמר, ינסה להזיז – וואי-וואי-וואי.

איתן כבל: זה מה שיפה בכם.

איתן כבל: לכן, אני חושב שכדאי שיתוף פעולה מחשבתי, יוצר.

איתן כבל: כיוון שגם אלה שיושבים פה, בעלי האינטרס, כבר מבינים לאן אני הולך, אם יהיו להם רעיונות שהם יכולים לתרום לנו לקדם – עלא כיפאק, אם לא – אני אקבל החלטה, נביא את זה וגמרנו.

איתן כבל: לא יעזור.

איתן כבל: אמרתי לכם, האלוהים שלנו – ואני יכול להעיד בטח על חברי הכנסת שכאן, ודאי על שמולי – זה הצרכן.

איתן כבל: אתם לא יודעים לספק לנו?

איתן כבל: אנחנו נקבע לכם.

איתן כבל: תודה רבה.

איתן כבל: זה כל מה שאני אומר לכם.

איתן כבל: רצית הערה?

<הרן לבאות: רציתי רק להבהיר משהו – אנחנו מאוד קשובים, במשרד התקשורת, מאוד קשובים להערות היושב-ראש.

איתן כבל: הרן, קודם כל, זה שהצלחת להגיד האוצר ותקשורת בדיונים האלה במשפט אחד, זה כבר הישג.

איתן כבל: רק בשביל זה היה שווה לשמוע.

<הרן לבאות: אני רק רוצה להבהיר משהו מהותי בקונספציה.

<הרן לבאות: אני מכיר את ההצעה של דרור - - -

איתן כבל: אני אמרתי דרור כפותח, לא אמרתי שאני הולך לכיוון.

איתן כבל: עשה לי טובה, אל תגיד את זה.

איתן כבל: בוא נבחן אותה, יש לנו עוד זמן עד הסעיף הרלוונטי הזה ואנחנו נסכם את זה בימים הקרובים.

<הרן לבאות: בסדר, יש עוד זמן.

איתן כבל: אני אגיד לך למה – אחרי שנסיים את זה אני רוצה שנתחיל להתעסק במפעלים.

איתן כבל: אני רוצה בדיוק להבין איפה אנחנו עומדים.

איתן כבל: נלך בצורה מדודה ואין לי בעיה שאף אחד לא יהיה מרוצה.

<הרן לבאות: זה הכי טוב.

איתן כבל: אוקיי.

איתן כבל: בבקשה.

<הרן לבאות: אנחנו כבר לא מרוצים אז עכשיו רק הצד השני ונסגור את העניין.

איתן כבל: דרך אגב, אנחנו מתקדמים בסיכומים על עניינים לא פחות קשים מזה, אז אם שם אנחנו מצליחים אין שום סיבה שלא פה.

<אסתי פלדמן: אנחנו בסעיף 28(6).

<לאה ורון: בעמוד 293 השורה הראשונה ומיד עוברים לעמוד 294.

<אסתי פלדמן: "(6) אחרי סעיף 6סב1 יבוא: "פרק ב'4: שיתוף תכנים בנושא ספורט הגדרות 6סג.

<אסתי פלדמן: בפרק זה – "זכות במפעל ספורט משמעותי" – זכות היוצרים לשידור כמשמעותה בסעיף 11(4) לחוק זכות יוצרים או רישיון לגבי אותה הזכות לפי סעיף 37 לחוק האמור, לעניין מפעל ספורט משמעותי, למעט רישיון שנרכש לפי סעיף 6סד;" היושב-ראש, אני קוראת כסדר?

איתן כבל: מה שנוח לך, רק שאנחנו לא נמצא את עצמנו מפספסים אותך, בסדר?

איתן כבל: את רוצה לקרוא הגדרה והסבר?

<אסתי פלדמן: לא, רק לוודא, אנחנו הרי דיברנו על כך שיכול להיות שנעשה תיקונים בכל נושא המכירה של מפעל ספורט משמעותי, לכן אני שואלת האם לקרוא כבר עכשיו את הצעת החוק כלשונה.

איתן כבל: כן, תקריאי כלשונה, בוודאי.

איתן כבל: מה שאנחנו יודעים להעביר, נעביר, מה שאנחנו לא יודעים ומצריך - - -

<לאה ורון: אני לא הבנתי – יש לכם נוסח מתוקן לאחת או יותר מההגדרות?

<חגית ברוק: בהגדרות אין שינויים.

<לאה ורון: אין שינויים, אוקיי, אז אפשר לרוץ.

<אסתי פלדמן: ""חוק זכות יוצרים" – חוק זכות יוצרים, התשס"ח–2007; "חוק זכויות מבצעים ומשדרים" – חוק זכויות מבצעים ומשדרים, התשמ"ד–1984; "מפיק ערוץ ספורט" – מי שמפיק ערוץ ספורט, ובכלל זה מתכנן, מפיק, רוכש ומשבץ תכנים ועורך אותם לשם הבאתם לשידור; "מפיק ערוץ ספורט רשום" – מפיק ערוץ ספורט הרשום במרשם; "מפעל ספורט" – תחרות ספורט או משחק ספורט או סדרת תחרויות ספורט או משחקי ספורט; "מפעל ספורט משמעותי" – מפעל ספורט הכלול ברשימת מפעלי הספורט שפרסמה המועצה כאמור בסעיף 6סח(א)(1); "המרשם" – מרשם ערוצי הספורט וספקי התכנים שמנהלת המועצה לפי סעיף 6סז; "ספק תכנים" – מי שפעילותו העיקרית שידור של מגוון תכנים לציבור בישראל, ובלבד שהתכנים משודרים ביוזמתו, באמצעות ממשק הנמצא בשליטתו, והכול בין שהתכנים המשודרים ניתנים לצפייה בזמן אמיתי, בו זמנית בידי הציבור, ובין שהתכנים ניתנים לצפייה במועד ובמקום לפי בחירת הצופה; "ספק תכנים רשום" – ספק תכנים הרשום במרשם; "ערוץ ספורט" – ערוץ ש־50% לפחות מזמן השידור שלו מוקדשים לתכנים בנושא ספורט; "רישיון לשידור" – רישיון לפי סעיף 37 לחוק זכות יוצרים, לגבי זכות היוצרים לשידור כמשמעותה בסעיף 11(4) לחוק האמור, לרבות רישיון משנה; "שידור", של תכנים – העברה קווית או אלחוטית, של תכנים, לציבור, ובכלל זה אספקה על גבי רשת האינטרנט; "תכנים" – תכנים שהם חזותיים וקוליים.

<אסתי פלדמן: " עד פה סעיף ההגדרות.

איתן כבל: תודה, גברתי.

איתן כבל: זה סעיף ההגדרות, הדברים ברורים.

איתן כבל: יש למישהו כאן הערות לגבי ההגדרות?

איתן כבל: אנחנו עדיין לא עוסקים במהות, אנחנו רק אומרים לגבי ההגדרות.

איתן כבל: אם יש הערות – אני אשמח, אם לא – אנחנו נצביע ונצא לאכול.

איתן כבל: אדר, בבקשה.

<אדר זהבי: ההגדרות האלה מתייחסות למהות, ככל שצריך לשנות את המהות אז צריך לשנות את ההגדרות בהתאם.

<אתי בנדלר: למה?

איתן כבל: אתה יכול לא להסכים עם המהות.

<אתי בנדלר: אם ישנו את ההסדר המהותי, במה זה ישפיע על ההגדרות?

איציק שמולי: הסכמה להגדרה לא משקפת הסכמה למהות.

איתן כבל: בדיוק.

איתן כבל: תודה רבה.

איתן כבל: אין כאן איזה עניין יוצא דופן.

איתן כבל: מי שבעד סעיף ההגדרות ירים את ידו.

איתן כבל: בעד – פה אחד

איתן כבל: הסעיף אושר.

איתן כבל: שימו לב, אנחנו מסיימים כאן את הדיון.

איתן כבל: ברשותכם, אני חושב שהעברתי מסר מאוד ברור.

איתן כבל: אני מקווה מאוד שהמסר מחלחל לכל הגורמים, אחרת אני אביא החלטה על הראש של כולם.

איתן כבל: תודה רבה, הישיבה נעולה.